Rusija i Amerika dogovorile koordinaciju akcija u Siriji - Nova Borba\nRuska vojska u Siriji Foto: Minsitarstvo odbrane Ruske Federacije\nRusija i Amerika dogovorile koordinaciju akcija u Siriji\nRusija i SAD su se dogovorile da pređu sa razmene informacija na koordinaciju akcija u borbi protiv terorizma u Siriji.\nKonkretna pitanja sada dogovaraju vojni resori dve zemlje, saopštio je šef Ministarstva inostranih poslova Rusije Sergej Lavrov u Uzbekistanu gde se održava sastanak šefova diplomatije Šangajske organizacije za saradnju.\n„Dogovorili smo se sa našim američkim partnerima, ne odmah, već prevazilazeći sumnje, njihova razmišljanja, čak i protivljenja, da se ipak pređe sa razmene informacija na koordinaciju akcija u borbi protiv terorizma. Ta pitanja u konkretnom slučaju se sada razmatraju na liniji naših vojnih resora. Kao što vidite, uspostavljeni su stalni kanali između ruske avio-baze Hmejmim i američkih predstavnika u prestonici Jordana, postoji direktan kanal Moskva-Vašington, sam po sebi takav je i rusko-američki centar za operativno reagovanje koji se nalazi u Ženevi i koji radi 24 časa“, rekao je Lavrov.\nŠef ruske diplomatije Sergej Lavrov je izjavio da je Rusija spremna da koordiniše napore sa koalicijom na čelu sa SAD i kurdskim ustanicima u Siriji na oslobađanju sirijske Rake.\n„Ne mogu da kažem koliko su realna saopštenja o tome da su slične akcije već počele, ali odgovorno tvrdim da smo spremni za takvu koordinaciju“, rekao je Lavrov odgovarajući na pitanje da prokomentariše izjavu predstavnika kurdske partije „Demokratskog saveza“ da će uskoro početi aktivna faza ofanzive na Raku uz učešće Kurda, SAD i Rusije.\n„Naravno, Raka je jedan od ciljeva antiterorističke koalicije, kao što je i irački Mosul. Mi smo sigurni da bi efikasnije i brže mogla da budu oslobođena naselja ako bi naše vojske (Rusije i SAD) počele da koordiniraju svoje akcije, mnogo brže nego do sada. Sada postoji šansa da se takva koordinacija desi. Mi polazimo od toga da ruske Vazdušno-kosmičke snage i avijacija koalicije na čelu sa SAD treba da rade sinhrono, koordinisano i pomažu onima na zemlji, da se realno bore protiv terorističkih odreda. Pre svega su to, naravno, Oružane snage Sirije i naravno, različite grupe kurdskih ustanika, uključujući vojno krilo partije ’Demokratski savez‘“, naveo je Lavrov.


18-04-2019 23:01 Svet Planeta\n"Uprkos pretrpljenim porazima, međunarodne terorističke organizacije, predstavljaju pretnju za većinu država na svetu", rekao je Bortnikov na konferenciji o borbi protiv međunarodnog terorizma u Sankt Peterburgu, preneo je Tas s.\nBortnikov je ukazao da je terorizam postao veoma profitabilan biznis i da raznovrsni mehanizmi finansiranja daju teroristima, kako je naveo, dodatnu šansu za preživljavanje.\nOn je upozorio da Islamska država i Al kaida i dalje predstavljaju ozbiljnu pretnju, i da trenutno organizuju snage stvaranjem mreže terorističkih ćelija.\nMeđusobno povezane i autonomne ćelije se premeštaju sa Bliskog istoka u Evropu Centralnu i jugoistočnu Aziju, istakao je Bortnikov.\nOn je podsetio da su prošle godine na svetu izvršena 683 teroristička napada, u kojima je život izgibilo 4.700 ljudi, a ranjeno više od 7.000.\nPonudio je sprovođenje niza mera pod okriljem Ujedinjenih nacija, uključujući konsolidaciju napora, organizaciju i razmenu podataka, kao i sprečavanje finansiranja teroristiljih grupa.\nZbog čega je Pentagon u panici pročitajte OVDE.


SpaceX lansirao raketu "oflajn" -- nosila tajni satelit vlade SAD - Nauka - Život - B92.net\nLansiranje je trebalo da se dogodi u novembru, ali je zbog dodatnih testiranja i vremenskih uslova, raketa poletela iz Kejp Kanaverala tek noæas, u jedan sat iza ponoæi po našem vermenu.\nZuma je "ispruèena u nisku orbitu", odnosno na visini od oko 2.000km, ali taèna lokacija i odredište nisu objavljeni.\nKako prenosi CNN, to nije jedina tajna vezana za satelit. Poznato je jedino da je Zuma izgraðena u okmpaniji Nortrop Gruman za amerièke vladine agencije, ali se ne zna koja je funkcija ove letelice niti èime je opremljena.\nZbog tajnosti misije, za koju se pretpostavlja da je vezana za nacionalnu bezbednost, odbranu ili nadgledanje, SpaceX, za razliku od ranijih, nije uživo prenosio lansiranje.\nKompanija Ilona Maska je prošle godine izvela uspešnih 18 lansiranja, planira da ih ove godine bude još više, a krajem januara se oèekuje lansiranje "teškaša" rakete "Falcon Heavy", koja bi trebalo da ima tri puta jaèi potisak od Falcona 9.\nMask istraživanja fokusira na sletanju, odnosno na tome da se SpaceX rakete mogu koristiti više puta, èime bi putovanja u svemir trebalo da budu višestruko jeftinija.


Starac Muja iz Beograda zvezda svetskih medija /video/ - Sputnjik Srbija\n17:30 24 Septembar 2020\nStarac Muja iz Beograda zvezda svetskih medija /video/\n19:28 14.08.2020 Preuzmite kraći link\nMuja, trenutno najstariji živi američki aligator na svetu koji je pre nekoliko dana proslavio 83. godišnjicu dolaska u Beogradski zoološki vrt, postao je svetska zvezda.\nPod naslovom „Najstariji zatočeni aligator obeležava 83 godine u Beogradskom zoološkom vrtu“, agencija AFP objavila je tekst o potvrđenom svetskom rekorderu u dugovečnosti aligatora koji žive u kontrolisanim uslovima. Tekst su preneli brojni mediji u svetu, među kojima čak i tajlandski „Bangkok post“.\nMuja je zvanično postao najstariji zarobljeni aligator na svetu kada je u maju umro poznati Saturn iz moskovskog zoološkog vrta Saturn, rođen 1936. godine.\n„Muja je preživeo više bombardovanja i nekoliko zemalja iako za 83 godine nikada nije napustio maleni bazen u Beogradskom zoološkom vrtu, što ga čini najstarijim aligatorom u zatočeništvu na svetu“, piše tajlandski portal.\nIako se ne zna tačan datum njegovog rođenja, Muja je u Beograd stigao u avgustu 1937. godine iz nemačkog zoološkog vrta. Pretpostavlja se da je tad imao dve godine, mada se na fotografijama iz tog vremena izgleda kao da mu je deset godina.\nU tekstu se navodi da je Muja živeo u Kraljevini i socijalističkoj Jugoslaviji i još nekoliko država posle raspada SFRJ, kao i da je preživeo dva bombardovanja Beograda – nacističko iz 1941. i NATO agresiju 1999. godine.\nBangkok, beo zoo vrt, aligator


BEČKOVIĆ: Policijo, otkrij nam zašto hapsiš i tučeš decu! - Naša Borba\nBećković o protestima\nAkademik Matija Bećković ocenio je da su svi mladi ljudi koji su prebijeni u uhapšeni na protestima prethodnih dana u Srbiji „sigurno prethodno nešto uradili, što samo policija zna, a neće da nam kaže“.\nBećković je u izjavi za agenciju Beta rekao da je situacija takva „kao da se na ulici pojavio neki treći narod koji se nikoga ne tiče“.\n– Jedni kažu da su najbolji, drugi da su najgori, a mi ne znamo ništa, niti nam oči pomažu, jer ništa nije kao što izgleda. I onaj crnac kojeg su ubili u Americi pre toga je sigurno nešto uradio, ali mi ne znamo šta. Moramo da im verujemo na reč – rekao je Bećković.\nOn je istakao da i „u Srbiji prebijaju ljude zato što su uradili nešto što samo policija zna“.\nPoručio je da „možda ne bismo pogrešili kad bismo se setili da su to ipak deca, mlade duše na početku života“.\nOn je dodao da je o uhapšenom studentu Pravnog fakulteta, ali i o nekim drugim uhapšenima čuo sve najbolje, ali da samo policija zna zašto ih je uhapsila i da se on boji „da policija to neće da nam otkrije“.\n– Dobro je neko nacrtao virus korone sa maskom, jer se boji da će ljudi da je zaraze – ocenio je Bećković u izjavi za Betu.\nPrethodni tekstNOVA POOŠTRENA MERA: Važi za celu Srbiju\nSledeći tekstANA BRNABIĆ: Evo kada će početi vakcinacija 2 MILIONA LJUDI!\nRasa 14 jula, 2020 At 9:11 pm\nPoruka Matiji nisu to deca nego vojnici u sluzbi okupatora vwrovatno kao i ti.


PO PITANJU SLOBODE MEDIJA SRBIJA NASTAVLJA TREND NAZADOVANJA - UžiceMedia\nNaslovna Mediji PO PITANJU SLOBODE MEDIJA SRBIJA NASTAVLJA TREND NAZADOVANJA\nPO PITANJU SLOBODE MEDIJA SRBIJA NASTAVLJA TREND NAZADOVANJA\nPrema stepenu slobode medija Srbija tek na 90. mestu u svetu, što je za 14 mesta niže u odnosu na prošlu godinu, navedeno u izveštaju Reportera bez granica. Državni sekretar u Ministarstvu kulture i informisanja Aleksandar Gajović sumnja u ovaj izveštaj.\nStepen slobode medija treću godinu zaredom najviši je u Norveškoj, dok se Švedska „popela“ za dva mesta i sad je druga, a Holandija, u kojoj su dva novinara koji su se bavili temom kriminala živeli pod stalnom policijskom pratnjom, je pala na četvrto mesto.\nNa poslednjem, 180. mestu, nalazi se Turkmenistan, na 179. mestu Severna Koreja, za jedno mesto više Eritreja, a potom Kina.\nSrbija je u ovom pogledu nastavila trend nazadovanja – 2017. godine se nalazila na 66, a godinu ranije na 59. mestu.\nNajbolje rangirana Srbija je bila 2014. godine, kada se na lestvici od 180 zemalja nalazila na 54. mestu i od tada je svake godine padala, izuzev 2016. godine, kada se popela za osam mesta.\nBroj napada na novinare raste, uključujući pretnje smrću, ali zapaljiva retorika kojom su ciljani novinari sve više dolazi i od strane državnih funkcionera.\nKako je navedeno u izveštaju, četiri najveće televizije u Srbiji, uključujući i RTS, gleda oko dve trećine gledalaca (62 odsto).\nOvakav trend primećen je i u štampanim medijima, gde četiri medijske kuće (Ringier Axel Springer Media AG, Adria Media Group, Insajder Tim i Kompanija Novosti) „drže“ 63 odsto čitalačke publike.\nTakođe, više od polovine slušaoca radija (51 odsto) prati četiri „lidera“ – S Media Team, Maxim Media Group, stanice RTS-a i Antena Group.\nSve ovo, navedeno je u izveštaju, predstavlja visok rizik za pluralizam medija.\nMnogi mediji, od registrovanih 1.600, rade pod velikim finansijskim pritiskom, a kao posledica lošeg regulatornog okvira, tačan broj medija je nepoznat.\nJavni servisi RTS i RTV najvećim delom „žive“ od sredstava iz državnog budžeta, dok je njihov ukupan prihod od oglašavanja za 2016. godinu, prema podacima Nilsena, iznosio 174 miliona evra.\nPrema navodima Reportera bez granica, u srpskim medijima još uvek je prisutan visok stepen uticaja države, a ona se sprovodi kako kroz vlasništvo, tako i kroz različite modele javnog finansiranja.\nFinansiranje medija od strane države uglavnom se sprovodi na netransparentan način, bez jasnih i merljivih kriterijuma, a najčešće u korist provladinih medija.\nAleksandar Gajović: I ranije sam sumnjao u izveštaje Reportera bez granica\nNe vidim šta je izvor da bi moglo da se zaključi zbog čega je Srbija pala na Svetskom indeksu medijskih sloboda, rekao je za Radio Slobodna Evropa (RSE) državni sekretar u Ministarstvu kulture i informisanja Aleksandar Gajović komentarišući novi izveštaj Reportera bez granica prema kome je Srbija pala za 14. mesta.\nNa pitanje o kakvim izvorima govori kada je reč o primeru podmetanja požara u kući novinara Milana Jovanovića, Gajović je odgovorio: „Pa dobro, da li ćemo sada se vraćamo sto godina unazad„.\nNa konstataciju RSE da je Jovanovićeva kuća spaljena u decembru prošle godine odgovorio je: „Svi smo se odredili prema tom činu negativno. Pa nećemo sada narednih 10 godina to da pominjemo kao loš primer. Valjda ima negde i dobrog primera na medijskoj sceni Srbije.\nMoram priznati da sam i ranije malo sumnjao u izveštaje Reportera bez granica iako ne potcenjujem njihove informacije, ali uvek kada su u pitanju ovakve informacije imam malu skepsu i oprez“, rekao je državni sekretar u Ministarstvu kulture i informisanja Aleksandar Gajović.\nIZVORReporteri bez granica\nPrethodni tekstMIĆA MIĆIĆ UŽIČANIN GODINE – MILA FILIPOVIĆ AMBASADOR UŽICA\nSledeći tekstTRINAESTI PROTEST 1 OD 5 MILIONA Opozicija evidentira odsutne sa radnih mesta


Crvena zvezda na Fajnal-foru: Odavno smo prevazišli okvire Srbije i regiona - Sportskacentrala.com\nCrvena zvezda na Fajnal-foru: Odavno smo prevazišli okvire Srbije i regiona15.05.2017 12:31hMarketinški tim KK Crvena zvezda mts dobio je veliko priznanje za svoj vredan i predan rad pa je usledio poziv iz Evrolige za učešće na sportskoj konferenciji i to na temu sportskog marketinga i komunikacije sa navijačima. U vreme održavanja Fajnal-fora Evrolige u Istanbulu biće održana sportska konferencija u organizaciji Evrolige pod nazivom "Evroliga biznis samit", a u okviru nje u organizaciji Evrolige, Turkish Airlines-a i Ačibadema "Internacionalni simpozijum u košarkaškim naukama".\nŽelja je da se na najbolji način prikaže povezanost sporta i biznisa, kao i da predstavi trendove u fazi razvoja.\nMeđu brojnim zvanicama biće eminentni stručnjaci iz sportske industrije, statistički analitičari, treneri, timski doktori, ortopedi, fizioterapeuti iz najboljih evroligaških timova, ali isto tako i iz NBA lige. Takođe, posebno mesto na sportskoj konferenciji zauzeće IT tehnologija, inovacije i marketing pa če tako stručnjaci iz Evrolige i NBA lige biti govornici na tu temu.\nMeđu njima će se naći predstavnici samog krema evropske i američke košarke i to iz timova kao što su Milvoki Baks, Hjuston Rokets, Njujork Niks, Čikago Buls, Barselona, CSKA. Svoje mesto zauzeće i predstavnici Crvene zvezde koji će učestvovati na panelu čija je tema sportski marketing i komunikacija sa navijačima. Kako je navedeno na klupskom sajtu, poziv na Evroligin biznis samit je ogromno priznanje za vredan i predan rad marketinškog tima Crvene zvezde koji je u poslednjih nekoliko sezona pridobio brojna priznanja za učinjeno na polju popularizacije kluba i Zvezde kao brenda. - Ovo je još jedan dokaz da je KK Crvena zvezda odavno prevazišao okvire Srbije i regiona. I to ne samo na terenu gde u Evroligi crveno-beli košarkaši uz pomoć najboljih navijača u Evropi ponosno predstavljaju svoju zemlju i region. Menadžment kluba ovo ne smatra samo kao veliko priznanje, već kao i obavezu da nastavi u istom ritmu i postigne još bolje rezultate jer prostora za napredak uvek ima, navedeno je na sajtu crveno-belih.


Ministarstvo finansija predalo Program ekonomskih reformi 2020-2022 godine - EU Delegacija u Srbiji\nVi ste ovde:Početna»Vesti»Ministarstvo finansija predalo Program ekonomskih reformi 2020-2022 godine\nMinistarstvo finansija predalo Program ekonomskih reformi 2020-2022 godine\nBy Jovan objavljeno\t 04/02/2020 Vesti\nMinistar finansija u Vladi Srbije Siniša Mali zvanično je uručio Program ekonomskih reformi (ERP) za period od 2020. do 2022. godine šefu Delegacije Evropske unije u Srbiji Semu Fabriciju. Radi se o strateškom dokumentu koji pokazuje pravac makroekonomskih odluka u narednom periodu.\nAmbasador Fabrici navodi da je Program ekonomskih reformi izložen na preko 200 strana i da sadrži različite politike koje će Srbija koje Srbija planira da sprovede.\nMakroekonomska stabilnost u Srbiji dobra, kurs domaće valute stabilan i da se smanjuje javni dug, ocenjuje ambasador Fabrici. Ističe da je EU važno kakva je ekonomija Srbije jer dve trećine robe predvidjene za izvoz odlazi u zemlje članice, a iz EU u Srbiju oko dve trećine svih investicija u zemlju.\n„U izveštaju EK prošle sedmice dobili smo niz pozitivnih ocena i Srbija je ocenjena kao motor razvoja celog ovog regiona. Sa velikim zadovoljstvom želim da obavestim građane Srbije da smo prošlu godinu završili, po fleš proceni Republičkog zavoda za statistiku, sa privrednim rastom 4,2 odsto, a to se nadovezuje na stopu rasta iz 2018. godine koja je iznosila 4,4 odsto. Dakle, ušli smo u fazu visokih stope rasta naše ekonomije koje omogućavaju brži rast ne samo kvaliteta života naših građana nego obezbeđuju i veće plate i penzije“, rekao je ministar Mali.\nO ERP-u će se diskutovati, u maju ove godine, u Briselu, saopštilo je Ministarstvo finansija.


Oštre poruke Srbiji i Srbima na KiM u završnici kampanje u Prištini - Sputnjik Srbija\n10:40 13.02.2021 (osveženo 10:43 13.02.2021) Preuzmite kraći link\n„Izvršna ovlašćenja su opasna koliko i promena granica, jer je to krajnji cilj i na duže staze bi destabilizovalo Kosovo“, rekla je Osmanijeva u poslednjem predizbornom obraćanju.\nDodala je da se odluka Ustavnog suda po pitanju ZSO mora poštovati, prenosi „Reporteri“.\n„Mora se poštovati Ustavni sud Kosova. Naši međunarodni saveznici nas pozivaju da poštujemo ostale odluke u skladu sa Ustavom, tako da ova odluka neće biti izuzetak “, rekla je Osmanijeva u poslednjoj debati pred izbore u emisiji „Debat Plus“.\nIstakla je da je ustavom jasno definisano da svaka institucija mora biti multietnička te da se s toga ne može zvati Zajednica srpskih opština.\n„Taj scenario mora biti eliminisan jer je Kosovo Srbiji mnogo dalo“, rekla je Osmanijeva.\nKurti: Uvođenje reciprociteta Srbiji\nKurti je izjavio je da će, njegova prva odluka ukoliko bude premijer biti uvođenje reciprociteta Srbiji.\n„Reciprocitet je dublji od plana, jer je princip. Dakle, ima normativnu dimenziju i proizilazi iz koncepta jednakosti, to je zdrav princip međunarodnih odnosa. Pitanje je dana ili nedelje, a ne meseca. To je jedna od prvih stvari koju ću učiniti“, rekao je Kurti, prenosi „Kosovo onlajn“.


Uručena pomoć iz Šapca, Loznice, Valjeva ugroženim na Kosovu i Metohiji\nIzvor: Radio Televizija Vojvodine, 01.Jan.2019, 16:24\nOsam socijalno ugroženih porodica sa Kosova i Metohije danas je u Kosovskoj Mitrovici primilo jednokratnu novčanu pomoć, prikupljenu tokom decembra na humanitarnim koncertima organizovanim na inicijativu odbora Srpske napredne stranke u Šapcu i gradskih vlasti Loznice i Valjeva.\nZahvaljujući privrednicima zapadne Srbije, javnim preduzećima i ustanovama, kao i građanima dobre volje, prikupljeno >> Pročitaj celu vest na sajtu Radio Televizija Vojvodine << je ukupno 1.104.000 dinara, a svakoj od porodica, izabranim na predlog Sektora za socijalna pitanja i humanitarnu pomoć Kancelarije Vlade Srbije za KiM, uručen je iznos od 113.000 dinara.\nZamenik direktora Kancelarije za KiM Željko Jović rekao je da u Srbiji i u srpskom narodu, ma gde on bio, sunarodnici na KiM uvek imaju i imaće podršku.\n"Pokušali smo da igrom i pesmom odagnamo ružne misli i sve teškoće koje nas danas na prostoru KiM okružuju. Zahvaljujem svima koji su učestvovali u ovoj lepoj akciji. Očekujem da u ovoj godini bude manje tuge, patnje i bola na KiM, a mnogo više države Srbije na ovom prostoru, jer ćemo se kao predstavnici Vlade Srbije truditi da sa našim narodom budemo više, sadržajnije i kvalitetnije", rekao je Jović.\nNarodni poslanik iz Šapca Boban Birmančević poručio je da je ovo je samo prva u nizu akcija kojima će Šapčani pokušati da suštinski pomognu svojim sunarodnicima na KiM.\n"I pomoć države će biti veća i intenzivnija. Svi pokušaji naših neprijatelja da nas razjedine neće uspeti, jer nisu računali na jedinstvo našeg naroda i na našeg predsednika Aleksandra Vučića i politiku mira, i upravo ta politika je garancija da narod na KiM i naša država imaju budućnost", kazao je Birmančević.\nPredstavnik Skupštine grada Loznice Marko Jovanović poručio je da će Lozničani uvek biti uz srpski narod na KiM, koji će moći da računa na svaku vrstu podrške, i izrazio očekivanje da će se, u saradnji sa drugim gradovima u centralnoj Srbiji, nastaviti humanitarne akcije ove vrste.\nNa humanitarnim koncertima nastupalo je Kulturno-umetničko društvo "Kopaonik" iz Leposavića, čiji su članovi muzičko-scenskim prikazom okupljene podsetili na duhovne vrednosti, tradiciju i običaje Srba sa Kosova i Metohije, tako da je deo prikupljenih sredstava izdvojen i za taj ansambl.\nUmetnički direktor KUD-a "Kopaonik" Đorđe Lakušić istakao je da je to društvo s radošću prihvatilo ideju da se organizuje serija humanitarnih koncerata u centralnoj Srbiji, i da je ansambl iz Leposavića naišao na očekivano i opravdano interesovanje sugrađana u Mačvi i Podrinju.\n"Ovo nas krepi i daje nam snagu da istrajemo protiv ovog zuluma i namere da nas fašističkim metodama istrebe sa KiM. Pokazali smo da smo duhovno jaki i da ne damo svoje", kazao je Lakušić.\nDana Marković iz Zvečana, majka deteta s posebnim potrebama, zahvalila je svima od srca, istakavši da bi joj bilo veoma teško bez dobrih i humanih ljudi, a isto je učinio i Ljubisav Savić iz Zebinca, takođe otac deteta sa hendikepom.\nPo završetku uručenja pomoći, gosti iz Šapca i Loznice posetili su porodicu Jelene Ignjetović u selu Sočanica.\nRTS: Uručena pomoć ugroženim porodicama na KiM\nJednokratna novčana pomoć za socijalno ugrožene porodice sa KiM\nIzvor: Večernje novosti, 01.Jan.2019\nPredstavnici Kancelarije za Kosovo i Metohiju, gradova Loznice i Šapca i KUD – a „Kopaonik“ iz Leposavića obradovali su sa po 113 hiljada dinara, osam socijalno ugroženih porodica sa Kosova i Metohije KOSOVSKA MITROVICA – Uz želje da u novoj godini imaju više zdravlja,...


Prikazivanje članaka po tagu vršačke detektivske igre II\nsubota, 11 februar 2017 14:51\nTakmičenje u popularnom bekstvu iz sobe je ponovo tu da vam probudi adrenalin, uvuče vas u misterije, navede da mozgate i probudi timski duh!\nUnija studenata Vršca u saradnji sa Escape room Vršac organizuje drugi po redu turnir u bekstvu iz sobe 24, 25. i 26. februara pod nazivom "Vršačke detektivske igre II".\nOvoga puta učesnici će tragati za ključem za izlazak iz horor stana i okušaće se u prvom bekstvu iz zatvora. Tim koji za najkraće vreme uspe da se izbavi iz zaključanih soba i reši bonus igre očekuju zanimljive nagrade. Svaki tim treba da ima od 2 do 5 člana, a cena po članu tima je 600 RSD za jednu sobu i 1000 RSD za obe.\nPrijavu za takmičenje i više informacija o ovogodišnjem takmičenju možeš izvršiti preko linka:\nili pozivom na broj 061/640-32-48 .\nDa li si dovoljno brz u rešavanju mozgalica?\nZavršene kvalifikacije u malom fudbalu\nPregled dešavanja za nedelju od 11. do 17. decembra\nŠta nas to pokreće?\nVrščani su među prvima u Srbiji gledali pozorišne predstave


I dalje upadljive kulturološke razlike između istoka i zapada Evrope - Dijalog.net\nNaslovna Politika Evropska unija I dalje upadljive kulturološke razlike između istoka i zapada Evrope\nI dalje upadljive kulturološke razlike između istoka i zapada Evrope\nPostavljeno 30. October 2018.\nVašington, 30. oktobar 2018. – Skoro trideset godina od pada Gvozdene zavese i dalje postoje upadljive kulturološke razlike između istoka i zapada Evrope.\nZapadne zemlje su u proseku otvorenije prema etničkim, verskim i seksualnim manjinama, dok građani istočnoevropskih zemalja većinom smatraju da su njihove kulture superiorne u odnosu na druge, pridaju veći značaj uticaju vere na nacionalni identitet i u proseku su religiozniji.\nSve to je pokazala studija Istraživačkog centra Pju (Pew Research Center).\nRazlike na starom kontinentu u svetonazoru i stavovima o nekim pitanjima veoma su izražene na potezu istok – zapad, pa je tako na pitanje da li bi prihvatili da musliman postane deo njihove porodice više od polovine ispitanih odraslih građana u zapadnim zemljama odgovorilo potvrdno, dok bi to u zemljama istočne i centralne Evrope učinilo manje od polovine.\nCentar Pju, međutim, upozorava da ovo pitanje pokazuje da se ne može govoriti o jasnim obrascima koji bi se potpuno uklopili u šemu istok – zapad. Kao primer navodi da ogromna većina građana Letonije i Estonije smatra da vera nije presudna komponenta nacionalnog identiteta, ali je istovremeno samo manji deo njih spreman da prihvati muslimana za člana porodice.\nIstraživanje je pokazalo da podela na istok i zapad nije u potpunosti primenjiva ni kada je reč o podršci sekularnoj državi.\nTako odvajanje države i crkve najviše podržavaju Šveđani i Finci, sa 80 odnosno 77%, ali za njima slede BiH i Danska sa 76% i Češka, sa 75%. Na istoku kontinenta više od 60% ispitanih se za odvajanje države i crkve izjasnilo i u Slovačkoj, Poljskoj, Hrvatskoj, Estoniji, Mađarskoj, Grčkoj i Letoniji. U Srbiji se za sekularnu državu izjasnilo 59% učesnika ankete.\nZapadni i severni Evropljani u velikoj meri podržavaju istopolne brakove – ponovo su u vrhu sa više od 80% Švedska, Danska, Holandija i Belgija, a za njima slede Španija i Velika Britanija sa 77% i Nemačka sa 75%.\nNajmanju podršku istopolni brakovi uživaju u Gruziji i Jermeniji – tri odsto, a ispod deset odsto podrške imaju i u Rusiji, Moldaviji i Ukrajini.\nU Srbiji i Litvaniji ta podrška je 12%, a BiH 13%. Od istočnih i centralnoevropskih zemalja jedino u Češkoj sa 65% natpolovičan broj građana podržava istopolne brakove.\nS druge strane, istočnoevropske zemlje prednjače u stavu da je njihova kultura superiorna u odnosu na druge, mada je najveći procenat takvih u Grčkoj – 89%.\nU superiornost svoje kulture, sa 20%, najmanje veruju Španci, slede Belgijanci i Estonci sa 23%, Šveđani sa 26% odsto, Holanđani 31% i Francuzi sa 36%, prenosi Euractiv.\nPredhodno Populacija divljih životinja smanjena je za 60% od 1970. do 2014. godine\nSledeće Divac: Konfuzija između uloge medija i onoga šta predstavljaju društvene mreže otežava borbu protiv lažnih vesti\nBeograd, 13. april 2019. – Građanske incijative nedavno su predstavile rezultate ist…\nCentar za mame: Mamama potrebna veća podrška kako bi dojile u javnosti\nBeograd, 5. april 2019. – Dvadeset odsto mama iz Srbije, koje su dojile svoje bebe u…\nTop Tags Srbija i Evropska unija evropske integracije konkurs Pravosuđe mediji Evropska unija Društvo Evropska komisija Vlada Republike Srbije vladavina prava lokalna samouprava OCD Civilno društvo Politika mladi


Odskora zvanično penzioner, ali i honorarac Aleksandar Saša Popović, otkako je jednoj stranoj kompaniji prodao svoj udeo u "Grandu", navodno prima platu u iznosu od 200.000 evra godišnje.\nNjegovo angažovanje u "Zvezdama Granda" po emisiji, navodi "Alo", košta 5.000 eura - što znači da će Popović samo u ovom mesecu, u kom će se prikazati pet emisija, prihodovati 25.000 eura, što bi u Srbiji poželeo svaki penzioner.\nSaša se sada, inače, vodi kao specijalni savetnik zadužen za "Zvezde Granda", u čije je snimanje detaljno uključen. On je i dalje maksimalno posvećen osmišljavanju koncepta emisije, kandidatima, organizaciji svega u vezi sa produkcijom, te žiriju, njegovom sastavu, i balansiranju među članovima. Ovaj dil na koji je Popović pristao odnosi se zapravo na devet meseci njegovog honorarnog rada u "Zvezdama Granda", kada se emisija premijerno emituje, dok su jul, avgust i septembar rezervisani za odmor, piše pomenuti list.\nNovac koji Popović zarađuje ne treba da čudi ako se zna koliko su "Zvezde Granda" gledane. Svakako, kao generalni direktor "Grand produkcije" zarađivao je znatno više nego sada, ali rešio je da ipak uspori tempo, pa od početka ove godine više nije na toj funkciji.\n- Sve što se tiče poslovnih poduhvata Saše Popovića i "Grand produkcije" može samo da se komentariše, ali ne i ono što se tiče njegovih privatnih stvari - navodno je glasio kratak odgovor službe za odnose s javnošću.\nVIDEO Saša Popović: Pušku na leđa i stražarim


Vlada FBiH će možda zatražiti robni kredit od Poljske - Klix.ba\nHećo i Tyszkiewicz Vlada FBiH će možda zatražiti robni kredit od Poljske\nHećo i Tyszkiewicz\nVlada FBiH će možda zatražiti robni kredit od Poljske\n18.11.2009. u 13:23\nFederalni ministar energije, rudarstva i industrije Vahid Hećo susreo se danas s ambasadorom Republike Poljske u BiH Andrzejom Tyszkiewiczem, a u fokusu razgovora bilo je proširenje saradnje u vezi s energetikom i rudarstvom.\nOcjenjujući da je dosadašnje iskustvo s poljskim kompanijama koje učestvuju u revitalizaciji rudnika u BiH pozitivno, Hećo je kazao da bilateralna saradnja može biti osnov za budući rad.\n- U narednom periodu planirano je investiranje oko 250 miliona KM u rudnike i ta sredstva već su osigurana. Također, u fazi smo pripreme informacije za izgradnju elektroenergetskih objekata. Radi se o velikom poduhvatu kojim želimo da cijelo područje FBiH ekonomski i tehničko-tehnološki dinamiziramo, istakao je Hećo.\nDodao je da FBiH investiranjem u rudnike i elektroenergetske projekte želi pokrenuti metalsku i druge industrijske grane te da su poljske kompanije s referencama u ovoj oblasti dobrodošle.\nPoljski ambasador je kazao da su investitori iz Poljske veoma zaniteresirani da učestvuju u revitalizaciji i modernizaciji rudnika, ali i u izgradnji novih elektroenergetskih objekata.\nTakođer, istakao je Tyszkiewicz, postoji mogućnost da Vlada FBiH zatraži robni kredit koji bi vlada Poljske odobrila, a takvi aranžmani već su implementirani u Republici Srpskoj.\nSastanku su prisustvovali i predsjednici uprava, odnosno direktori četiriju velikih poljskih kompanija koje proizvode, ugrađuju i održavaju opremu za rudnike i elektrane. Riječ je o kompanijama koje deset godina posluju na revitalizaciji rudnika u BiH i već su realizirale nekoliko uspješnih projekata.\nTokom sastanka prezentirali su svoje potencijale, posebno kada je riječ o dubinskom rudarstvu. Na sastanku je dogovoren i susret direktora i eksperata kompanija dviju zemalja u vezi s rudarstvom i energetikom radi ocjenjivanja mogućnosti unapređenja saradnje, saopćeno je iz Ureda za odnose s javnošću Vlade FBiH.


Nova besplatna multiplayer igra oborila je sve rekorde...\nNapokon smo dobili novu realnu Battle Royale igricu koja nam donsi sveži gejmplej, nova oružija, masivne mape i najveći broj igrača na jednom mestu do sada. War Zone gejmplej vas stavlja u borbu protiv 150 drugih igrača, a vi i vaš tim ćete pokuašati da ih sve pobedite i da ostanete jedini preživeli na mapi.\nKao i kod drugih igrica ovog formata, cilj je da se spustite sa neba na mesto koje vi odredite i da pokupite oružija i ajteme koji se oko vas nalaze. Ova igra je za samo 24 sata imala 6 miliona igrača, da bi za 3 dana skupila 15 miliona igrača. Nakon 10 dana od lansiranja ove igre, nju je igralo 30 miliona igrača, što je apsolutni rekord.\nMoramo vas podsetiti da je Fortnite, igrica koja je dugo vremena bila na prvom mestu kao najigranija, do 30 miliona igrača stigla posle tek 2 meseca, što znači da će Warzone sigurno nadmašiti Fortnite, ali i druge BR igre u rekordnom roku.\nAko ovu igru još uvek niste probali, savetujemo vam da to uradite, jer je ona potpuno besplatna i jer će vam omgućiti sate i sate igranja, koji će vam dobro doći dok ste u izolaciji.


Sve vesti za tag: Bespravna seča drva / Republika\n09:54UŽASNO: Evo šta se dešava kada čoveka napadne koronavirus - organi postepeno otkazuju, smrt u najgorim mukama 09:49Nadal lako sa Karenjo-Bustom, prošli Monfis, Tim i Vavrinka 09:49(VIDEO 18+) Zadrugari u stanju šoka! Mina zadovoljila Mensura pred svima: On se tresao i uzdisao na sav glas! 09:43Četvorica dilera pala u Sremskoj Mitrovici: Policija im našla 15 kila droge 09:37Predao se Novopazarac koji je pobegao iz pritvora 09:36Ana i David bankrotirali! Potrošili 140.000 evra i odjavili stan: Isplivala istina o svemu! 09:35Denver pobedio, Jokić se igrao sa Pelikanima 09:19(UZNEMIRUJUĆI SNIMAK!) Pešak je hodao pored puta, a onda ga je pokosio auto 09:05Malčanski berberin ima cimere - psihijatrijske bolesnike i narkomane: Otkriveno kako teku zatvorski dani monstruma koji je oteo Moniku 08:55Krvava istorija rata kavačkog i škaljarskog klana: Mafijaški sukob besni širom Evrope\n(VIDEO 18+) Zadrugari u stanju šoka! Mina zadovoljila...\nTAG - Bespravna seča drva\nHapšenje tandema koji je ilegalno sekao stabla: Ojadili "Srbijašume" za skoro 4,5 miliona!\n- utorak, 29. 10. 2019. u 15:40 0\nPolicija je u Leskovcu uhapsila N. K. (40) i N. K. (36) iz okoline Kosovske Kamenice jer se sumnja da su izvršili više krivičnih dela...\nUŽASNO: Evo šta se dešava kada čoveka napadne koronavirus - organi postepeno otkazuju, smrt u najgorim mukama\nNadal lako sa Karenjo-Bustom, prošli Monfis, Tim i Vavrinka


Nema priznanja Kosova ali je potreban mir sa Albancima | Južna Srbija Info\nPočetna | Društvo | Potreban mir sa Albancima\nVranje 07.02.2019. RTS, Tanjug, Južna Srbija Info\nAleksandar Vučić je, obraćajući se građanima u okviru kampanje "Budućnost Srbije", rekao da zna kako se dobijaju aplauzi, ali da ih on ne želi, već je zamolio građane da razumeju da je potreban mir sa Albancima.\nVučić je najavio da će Vranje dobiti novi stadion.\n"Ja ne verujem da je moguć skori kompromis, nisam optimista po pitanju da li je uopšte moguć kompromis, ali mi na tome moramo da insistiramo, jer nam ne trebaju bilo kakvi sukobi u budućnosti", rekao je Vučić.\nDodao je da je Srbija jaka, mnogo jača nego što je bila, ali nam treba mir, trebaju nam desetine godina slobodnog razvoja i napretka, nove fabrike, nove škole, nova pozorišta, deca koja znaju da imaju sigurnu budućnost.\nIstakao je da će Srbija da vodi svoju, srpsku politiku u interesu svih naših građana, a ne u interesu bilo koje ambasade strane zemlje.\nSloboda je najviša vrednost\nNaveo je da je posebno ponosan na dve stvari – na uspešno sprovedene teške ekonomske reforme i na to što smo sačuvali slobodu u odlučivanju. Kako je rekao, mnogi su se tada ljutili na njega i pitali se zašto smanjuje plate i penzije, a danas svi imaju penzije veće nego tada, kao i plate, koje će biti još veće.\nPonosan je kaže, što smo sačuvali suverenost, nezavisnost u odlučivanju zemlje i slobodu Srbije, jer, kako je primetio, sve što smo uradili ne vredi ako nemamo slobodu Srbije.\nKonstatovao je, međutim, da imamo i mnogo problema i onih koji bi želeli sve to da sruše. On je poručio i da su od presudnog značaja narednih nekoliko godina i da će Srbija biti sve jača i snažnija, ako budemo nastavili sa ozbiljnim i odgovornim pristupom, putem rasta.\nA brojevi, kaže, pokazuju da je prosečna plata kada je postao premijer bila 320 evra, a danas je 465 evra, a penzije su danas oko 232 evra.\n"Ne priznajem granice nezavisnog Kosova"\nNaveo je da ne priznaje granice nezavisnog Kosova kao njegovi prethodnici.\n"Kada im kažete – pokušaćemo da spasemo nešto i sve što se spasiti može, pre svega glave naših ljudi i da sačuvamo sve što možemo u Srbiji, oni kažu, mi hoćemo da imamo i ono što nemamo i ono što smo mi dali. Mi im kažemo – nećemo da imamo granice na Jarinju i Brnjaku između Srba i Srba, oni kažu, ne, ne, ti bi da menjaš granice", rekao je Vučić.\n"Da, ja ne priznajem granice nezavisne države Kosovo kao što su oni napravili i po tome se mi razlikujemo. To su različite politike, ali naša politika nije politika neozbiljnosti i neodgovornosti", dodao je Vučić.\nPodsetio je da je Srbija 2006. godine ostala bez Crne Gore, i to "kao da se ništa nije desilo", a tamo je živelo 30 odsto našeg naroda.\n"Nisu dva dana ni žalili zbog toga, nije im bilo ni teško, posle dve godine, proglasili su nezavisnost Kosova. Ništa, poslali su dva saopštenja i ništa više. Bilo ih je baš briga za sve to. Nisu se nasekirali ni najmanje, a kamoli da su nešto probali da urade za Kosovo i naš narod na KiM", rekao je Vučić.\n"Vranje na najbolji način razume šta je Srbiji potrebno, kada je trebalo da branimo srpski narod i van i u Srbiji nikada nije pokleklo, bilo je junački uz svoj narod. Nije kukalo i plakalo, borilo se hrabro i znalo kako se brani srpski narod i srpska trobojka", poručio je predsednik i zahvalio na trpeljivosti i strpljenju.\nProšle godine 3,5 milijardi investicija\nVučić je podsetio da je prošle godine u Srbiju ušlo 3,5 milijardi evra investicija, ali i da mora još mnogo više da uradi.\n"Doveli smo 'Geoks', 'Jumko', koji danas radi u dve smene, a ako treba može i u tri. 'Simpo' će morati da napreduje. Dobio sam pismo zaposlenih iz 'Simka' čokolade i gledaćemo da pomognemo", rekao je Vučić.\n"Ono što nam nedostaje u Vranju je još jedan veliki investitor, velika fabrika da zaposlimo sve ljude u Vranju da znaju da je budućnost njihove dece u toj opštini, da mogu da ostanu", naglasio je predsednik.\nRekao je da su simboli njegove politike auto-putevi, investicije i zapošljavanje građana i da je uveren će narod razumeti ko se ponaša odgovorno i kome treba da pruži podršku.\nS druge strane, kaže, simbol politike onih koji bi da sruše sve što je u Srbiji urađeno, "simbol politike prošlosti jesu vešala koja su doneli na Terazije, posle 1941. godine, tamo gde su rodoljubi vešani".\nPodsetio je na pad javnog duga ističući da ne želi da deca budu dužna, kao i na to da je vojska bila potpuno razorena. Rekao je da je vojska imala jedan avion kada je postao ministar odbrane.\n"Samo radom, trudom, energijom moramo napred. Znam da bih i ovde dobio najveću podršku ako bih govorio loše reči o svojim političkim protivnicima. Ne bežim od duela, kao u Skupštini i na svakom drugom mestu gde sam morao da odgovaram na razne gluposti. Lako smo ih pobeđivali", rekao je predsednik.\nBrnabić: Nastavljamo da gradimo "ciglu po ciglu"\nPremijerka Ana Brnabić poručila je da Vlada i predsednik Aleksandar Vučić neće odustati od borbe za bolju, bogatiju i pristojniju Srbiju, kao i da će nastaviti da grade zemlju "ciglu, po ciglu, sprat po sprat", kao što su radili od 2013. godine.\nBrnabićeva je navela da se prošlost ne sme zaboraviti i da je predsednik Srbije kampanju pokrenuo kako bi se podsetili kako je bilo do 2012. godine i uporedili sa tim kako je danas.\nUkazala je da je tek 2014. godine počelo ozdravljenje Srbije, a predsednik Vučić sproveo je jednu od najboljih fiskalnih konsolidacija u svetu, što je ocena MMF-a i Svetske banke.\n"Srbija je 2012. bila rame uz rame sa Sirijom, Eritrejom, a danas je sa Izraelom, Belgijom, Italijom. Mi se nerviramo što nismo više učinili, a oni se nisu nervirali ni kada smo bili kao Eritreja", navela je Brnabićeva i dodala da je Srbija poslednjih par godina postala privlačna destinacija za strane investitore.\nPovezali smo državne institucije, istakla je Brnabićeva i dodala da je to učinjeno kako bi država postala servis građana, što i treba da bude.\nVučić nastavlja sutra dvodnevnu posetu Pčinjskom okrugu obilaskom Vladičinog Hana, Trgovišta, Surdulice, Bujanovca, Levosoja i Vranja.\n# Vranje Aleksandar Vučić nezaposlenost Kosovo i Metohija investicije Ana Brnabić ekonomija predsednik Srbije bez posla jug Srbije kampanja Budućnost Srbije\nGrdelica iz časa u čas\nKlinički centar Niš fudbal Aleksandar Vučić Pirot Niš Dom zdravlja Koronavirus Vlada Republike Srbije recept Vladičin Han SPC Darko Bulatović Medijana gradska opština Prokuplje Preševo Južna Srbija Info Beograd poplava SNS Kuršumlija Bujanovac investicije Niška Banja saobraćaj Leskovac Zoran Perišić policija Goran Cvetanović Tržnica JP Aleksinac Vranje ubistvo Skupština grada Niša Klinički centar DS Blace Radnički FK košarka saobraćajna nezgoda studenti


TotalCar.rs » Citroen Aircross SUV iz Kine osvaja svet\nCitroën, Kina, novo, TOP\nCitroen se navodno sprema da lansira svoju verziju Volkswagen Tiguan L modela, odnosno proizvodnu verziju Aircross koncepta.\nOvaj SUV, za koji se veruje da bi na kineskom tržištu trebalo da se nađe ove godine, zadržaće većinu elemenata dizajna konceptne forme koja je pre skoro dve godine debitovala na Salonu automobila u Šangaju. Imaće i varijantu sa sedmoro sedišta.\nU osnovi ovog vozila koje će najverovatnije imati C5 Aircross ime trebalo bi da se nađe EMP2 platforma koja je u osnovi nekoliko modela iz PSA grupe, uključujući novi Peugeot 3008 i Citroen C6. Pokretaće ga 2.0-litarski turbopunjeni motor sa 203 KS i 280 Nm obrtnog momenta, uz šestostepeni automatski menjač. Iduće godine očekuje se PHEV verzija.\nCitroen C5 Aircross proizvodiće se u Dongfeng-PSA fabrici u Kini, sa procenjenom početnom cenom od 210.000 juana, što je oko 28.600 evra, a najskuplja verzija koštaće oko 320.000 juana, odnosno oko 43.600 evra.\nOvo vozilo naći će se i na drugim tržištima, uključujući evropsko, gde bi mogao zameniti C5 sedan iz D-segmenta.


Goran Đorđević : Južne vesti\n488 ljudi do sada potpisalo je "Peticiju za odlučnu odbranu ugleda i institucije predsednika Republike Srbije Aleksandra Vučića od medijskog rata koji protiv njega vode političke i interesne grupe u zemlji i okruženju i medijima pod njihovom kontrolom", a među potpisnicima su i narodni poslanici sa juga zemlje, funkcioneri, predsednici opština i direktori javnih preduzeća.\nDSS u Nišu formirao privremeni odbor - traže nove članove\n16:04, 7. 12. 2018.\nČlanovi Demokratske stranke Srbije formirali su privremeni Odbor u Nišu. Predsednik DSS Miloš Jovanović kaže da će nakon uhodavanja biti održana Skupština, na kojoj će Gradski odbor biti i ozvaničen. Za to vreme, dodaje Jovanović, niški DSS je u potrazi za novim članstvom.\nĐorđević DSS: Odluka o predaji aerodroma nije zakonita\n15:12, 7. 6. 2018.\nOno što već dva meseca odlaže zasedanje niške Skupštine - Odluka o ustupanju Aerodroma "Konstantin Veliki" Republici, prema tumačenju odbornika Demokratske stranke Srbije i advokata Gorana Đorđevića, u suprotnosti je sa zakonima i propisima Srbije. Ukoliko ova odluka "prođe" Skupštinu, Đorđević najavjuje da će pitanje njene zakonitosti pokrenuti pred Ustavnim sudom.\nNova stranka traži vanredne izbore u Nišu, nakon paljenja automobila funkcionera SNS\n10:10, 21. 11. 2017.\nZbog toga što je aktuelni režim, kako kažu u Gradskom odboru Nove stranke, okupiran sopstvenim interesima i koruptivnim nagonima, “najgrublje ugrozio bezbednost svih građana”, traže da Nišlije ponovo izađu na birališta i da se što pre “privedu pravdi” oni koji su palili automobile funkcionera SNS prethodnih nekoliko dana.\nNiški DSS ostao bez predsednika\n11:32, 19. 10. 2016.\nZbog toga što je vrh stranke odobrio saradnju sa SNS u Opštini Pantelej, predsednik Gradskog odbora DSS u Nišu Goran Đorđević podneo je ostavku na sve funkcije u stranci i ponudio da vrati i odbornički mandat.\nGoran Đorđević novi predsednik niškog DSS\n09:44, 4. 12. 2014.\nNakon što se zbog izbora za potpredsednika partije Milan Lapčević povukao sa funkcije predsednika niškog Odbora, na njegovo mesto izabran je Goran Đorđević.


Srbija superiorno do polufinala Evrobasketa!\nSrpski košarkaši plasirali su se u polufinale Evropskog prvenstva u Istanbulu savladavši Italiju rezultatom 83:67.\nIzabranici Aleksandra Đorđevića će se u polufinalu sastati sa Rusijom, koja je ranije tokom dana savladala Grčku sa 74:69. Taj meč je na programu u petak od 20.30, a u istom terminu dan ranije sastaju se Španija i Slovenija u prvom polufinalu.\nU duelu sa Italijom, reprezentaciji Srbije je bilo potrebno neko vrijeme da pronađe svoj ritam, a to je uspjela do kraja prve četvrtine. Od tada, ‚Orlovi‘ su igrali pametno i smireno i od trenutka kada su došli do dvocifrene prednosti Italijanima su dozvolili da se vrate samo na početku posljednjeg perioda, ali su im prišli na samo osam poena razlike.\nSrpski košarkaši su u samom finišu pokazali pokazali koliko su superiorni u odnosu na Italijane, a svoj plus su povećavali do 18 poena razlike. Tolika je bila njihova prednost nešto više od dva minuta prije kraja susreta i tada je bilo jasno da je Srbija u polufinalu.\n‚Orlovi‘ su bili nadomoćni u skokovima i ispostavilo se da je to bio ključ utakmice, kao što se i predviđalo prije same utakmice.\nSrbija je u duelu sa Italijom igrala bez Branka Lazića, za kojeg je Evrobasket zbog povrede kuka najvjerovatnije završen.


Niška televizija » Deset seoskih domaćinstava za raseljena lica u Nišu (VIDEO)\nObjavljeno 08.08.2014. 12:05\nKonkretna ponuda za pomoć stiže građanima koji su se od ratnih strahota u Hrvatskoj, Bosni i na Kosovu, sklonili u naš grad. Republički Komesarijat za izbegla i raseljena lica i grad Niš nude im mogućnost da reše stambeno pitanje u nekom od seoskih domaćinstava u okolini. Konkurs je otvoren do kraja avgusta.\nDo kraja ovog meseca izbeglice i interno raseljena lica mogu da se jave niškom Komesarijatu u ulici Stefana Prvovenčanog, ukoliko žele da reše stambeno pitanje i dobiju jedno od ukupno deset seoskih domaćinstava koja će biti data ovoj kategoriji stanovništva u Nišu, najavio je gostujući u emisiji ,,Hoću da znam“ član Gradskog veća, Branislav Ranđelović.\nOvo nije sve: od jeseni će početi da se rešava i stambeno pitanje za još 104 izbegličke porodice nastanjene u Nišu.\nStrategija države trenutno predviđa ove podsticaje za izbegla i raseljena lica, kojih iz Hrvatske i Bosne ima jos stotinak, kao i oko 2.000 izbeglica koje su se, na neki način, integrisale u lokalnu zajednicu.\nPrema podacima lokalnog Komesarijata, u Nišu živi oko 20.000 interno raseljenih sa Kosova i Metohije.


Reforma javne uprave: Efikasna i apolitična administracija u interesu svih | Faktor.ba\nReforma javne uprave: Efikasna i apolitična administracija u interesu svih\nobjavljeno: 31.01.2018. u 12:28\nKonferencija o reformi javne uprave trebala bi ponuditi rješenja za efikasnije djelovanje ove oblasti, što je u interesu svih građana BiH, a kako je naglašeno, i jedan od uslova koje Evropska komisija postavlja kako bi se dobio kandidatski status, čemu BiH teži, prenosi Anadolu Agency (AA).\nLars-Gunnar Wigemark, šef delegacije Evropske unije u BiH, naglasio je da konferenciju organizuje inicijativa SIGMA koja okuplja svu ekspertizu Evropske unije u oblasti javne uprave, te djeluje zahvaljujući EU i Organizaciji za ekonomsku saradnju i razvoj (OECD). Prema njegovim riječima, javna uprava je tema kojoj je vrijeme da se u BiH ozbiljnije pristupi.\n-Reforma javne uprave izazov je za sve zemlje Zapadnog Balkana i svakako će kao tematika biti obrađena u predstojećoj novoj strategiji koju će Evropska komisija predstaviti u februaru. Funkcionalna i apolitična javna uprava je u interesu svih građana i to je nešto što vrijedi za bilo koju zemlju. Također, ključno je imati nezavisnu i profesionalnu javnu upravu za zemlje koje su u procesu pristupanja u EU, kako bi se mogli nositi sa svim kompleksnim propisima i standardima EU. Generalno, postojanje efikasnije javne uprave nije nešto što se svodi samo na pružanje odgovarajućih usluga građanima, nego je i nešto što ima posljedice na privredu i cjelokupno društvo - naglasio je Wigemark.\nDodao je kako javna upravu kakvu trenutno ima BiH, ali i ostale zemlje u regionu, nije dovoljno efikasna, te da se zbog toga određene preuzete obaveze ne mogu pretočiti u političke smjernice. Također je kazao kako očekuje da će se tokom predizborne kampanje političari baviti ovom temom, a ne time ko će dobiti koju poziciju u javnoj upravi.\nDenis Zvizdić, predsjedavajući Vijeća ministara BiH, još jednom je naglasio važnost reforme javne uprave, ali i realizacije kompletne reformske agende, za koju kaže da je ispunjena u velikom postotku. Kazao je da su za njega važna dva segmenta, jedan je reforma javne uprave, a drugi činjenica da je aktuelno Vijeće ministara pokrenulo evropske integracije BiH, nakon osam godina potpune blokade.\n-Potpuno je jasno da je otvorena i transparentna javna uprava neophodna da bi svi procesi u BiH bili efikasniji, a samim tim bi i ukupan ekonomski, socijalni, politički život dobio na kvalitativnoj dinamici. S tim u vezi Vijeće ministara je usvojilo nekoliko bitnih dokumenata. Reforma javne uprave je samo jedna od onih koje provodimo, a mogu reći da je Vijeće ministara Ekonomsku reformsku agendu ispunilo u velikom postotku. Ostala su nam još tri zadatka, a to je strategija reforme javne uprave, strategija upravljanja javnim finansijama i Zakon o državnim službenicima. Sve to ćemo uraditi i u narednih nekoliko mjeseci objaviti da je Vijeće ministara na svom nivou realizovalo sve mjere iz reformske agende - poručio je Zvizdić.\nNjegova očekivanja su da će čim se završi radionica sa SIGMA-om, a to je vjerovatno polovinom februara, reforma javne uprave uputi ka Vijeću ministara i svim ostalim nivoima vlasti kako bi bila usvojena.\n-Odmah poslije toga ćemo usvojiti akcioni plan i nastaviti raditi na poboljšanju i povećanju nivoa efikasnosti nivoa javne uprave. Ono što pokušavamo izbjeći jeste složenost ustavnog-političkog sistema. U drugim državama postoji jedan zakon o planiranju, a kod nas ima 13 zakona o planiranju i građenju. Naravno da u takvoj šumi zakona investitori se mogu jako slabo snaći, ali kada kažemo da nam treba jedan zakon, onda budemo optuženi za centralizaciju, unitarizaciju, prenos nadležnosti - jasan je Zvizdić.\nPredsjedavajući Vijeća ministara je dodao da misli kako je urađen jako veliki posao u reformi javne uprave, iako nije zadovoljan ukupnim rezultatima, ali jeste činjenicom da su počeli mijenjati matricu ponašanja državnih službenika.\nDragan Ćuzulan, koordinator za reformu javne uprave BiH, naglasio je da je godišnji izvještaj SIGMA-e, u kojem je izvršeno mjerenje stanja u reformi javne uprave u šest reformskih oblasti, višestruko važan za BiH.\n-Analitički nalazi i preporuke iz ovog izvještaja su koristan izvor informacija u dijalogu o politikama i diskusijama između Evropske komisije i uprave o prioritetnim oblastima za reformu i moguću podršku. Ocjene i preporuke koje nam daje SIGMA su za nas jasan putokaz za uspostavljanje dobre uprave u BiH. Također, moramo imati u vidu da Evropska komisija koristi ove podatke prilikom davanja ocjena o napretku zemalja Zapadnog Balkana u procesu pridruživanja EU. Pomagali smo SIGMA-i u procesu prikupljanja podataka i vidjeli smo da i dalje glavni izazov predstavlja nedostatak evidencija. Upravo zbog toga nije bilo moguće ocijeniti BiH u nekim područjima. Zato pozivam institucije BiH da tokom narednog mjerenja dostave relevantne podatke - rekao je Ćuzulan.\nSIGMA-in ekspert Primož Vehar istakao je da je funkcionalna i efikasna državna uprava uslov ne samo za članstvo, nego i za početak pregovora i prije za status kandidata.\n-Evropska unija na tom polju nema jasnih pravila, u smislu regulativa i direktiva, kao za ostala područja, prije svega za unutrašnje tržište. SIGMA je u saradnji sa Evropskom komisijom zbog toga razvila principe javne uprave koji se naslanjaju na najbolju praksu zemalja članica EU i OECD - kazao je Vehar, te naglasio da su ključni izazovi usvajanje strategije javne uprave, što još nije urađeno, evropske integracije i koordinacija unutar BiH na tom putu, zapošljavanje u državnoj upravi, prije svega zbog političkog uticaja na imenovanja, transparentnost budžeta, te javne nabavke i koncesije, te njihovo usklađivanje sa principima EU.


Četvrtina ispitanika bi da plaća do 90 KM bez PIN-a – Fokus.ba\n77% korisnika posjeduju beskontaktnu karticu, a čak 88% ispitanika bi voljelo da potvđuje plaćanje skeniranjem lica ili otiska prsta\nBeskontaktna plaćanja platnim karticama i mobilnim telefonima realnost su za 77% korisnika platnih kartica, pokazalo je MasterIndex Bosna i Hercegovina istraživanje. Studija o navikama i očekivanjima aktivnih korisnika kartica u našoj zemlji koju kompanija Mastercard tradicionalno svake godine sprovodi ističe da ova brza i sigurna platna metoda svoju primjenu najčešće pronalazi u supermarketima (53%), na benzinskim pumpama (32%) i za kupovinu garderobe (30%), ali ne zaostaju ni medicinske ustanove (27%), prodavnice prehrambenih proizvoda (21%) i drogerije (17%).\nKao glavnu prednost beskontaktnih plaćanja, MasterIndex ispitanici ističu da su ona brža i jednostavnija od drugih platnih metoda (64%), a ukazali su i na više aspekata njihove sigurnosti – počevši od toga da kartica sve vrijeme ostaje u ruci korisnika (28%), preko sigurnosnih tehnologija koje su primijenjene (26%) do činjenice da beskontaktna plaćanja smanjuju zdravstvene rizike u trenutnim okolnostima pandemije (21%) na šta ukazuje i Svjetska zdravstvena organizacija.\nKada je riječ o iznosima koji se plaćaju beskontaktno, studija pokazuje da su iznosi do 60 KM, odnosno oni za koje nije potrebno unositi PIN kod, znatno zastupljeniji u odnosu na iznose preko te cifre koji se takođe mogu platiti prislanjanjem kartice ili mobilnog telefona i uz unošenje PIN koda (34 prema 12%). Kada su iznosi do 60 KM u pitanju, beskontaktna plaćanja su korištenija od kartičnih plaćanja (23% platne kartice naprema 34% beskontaktne) što je još jedan pokazatelj sve veće popularnosti ove platne metode.\nU aprilu 2020. godine, limit za beskontaktna plaćanja Mastercard karticama bez unošenja PIN koda podignut je sa 30 na 60 KM, a 39% MasterIndex ispitanika potvrdilo je da je ta opcija u skladu sa njihovim potrebama. Imajući u vidu da bi skoro četvrtina ispitanika željela da plaća iznose do 90 KM bez unošenja PIN koda, a da bi se dodatnih 18% ispitanika osjećalo komforno sa beskontaktnim plaćanjima bez unosa PIN-a i preko tog iznosa, jasno je da možemo govoriti o stečenoj navici korištenja ove platne metode, kao i izgrađenom povjerenju koje korisnici imaju.\n„Mastercard beskontaktna tehnologija predstavljena je u BiH 2014. godine, i od tada je u stalnom porastu tako da je danas na skoro svim POS terminalima u zemlji moguće platiti prislanjanjem i to ne samo beskontaktnim karticama koje su u ponudi većine banaka, već i mobilnim novčanicima. Kroz stalnu edukaciju i unaprjeđenje ponude na čemu radimo sa partnerima iz bankarskog i trgovačkog sektora izgradili smo tržište koje očekuje savremena platna rješenja po najvišim sigurnosnim standardima i koje prihvata samo ona rješenja koja pružaju besprijekorno korisničko iskustvo. Odličan primjer za to je i biometrija koja, iako nije obavezna kod nas, već je prepoznata kao sigurna metoda autentifikacije koju bi 88% MasterIndex ispitanika željelo da koristi što je čini poželjnijom čak i od PIN koda, što definitivno postavlja tržišni standard i mapira dalji pravac razvoja platne industrije u BiH,“ istakla je Jelena Ristić, direktorka za tržišta Srbije, Crne Gore i Bosne i Hercegovine u kompaniji Mastercard.\nRazvoj beskontaktne tehnologije postavio je osnovu za uvođenje mobilnih plaćanja i mobilnih novčanika, kako kroz razvoj platne infrastrukture, tako i kroz građenje korisničkih navika. Plaćanja putem mobilnih novčanika, odnosno beskontaktna plaćanja mobilnim telefonom iz aplikacije u kojoj se nalazi digitalizovana platna kartica, predstavljaju opciju za koju je zainteresovano 33% MasterIndex ispitanika. Kao srodne opcije plaćanja za koja se koriste mobilni telefoni, ispitanici su istakli i prenos sredstava putem broja telefona (33%), prenos sredstava sa jedne kartice na drugu putem servisa kao što je MoneySend (30%).\nDodatni benefit za kartično plaćanje računa kroz HuHu aplikaciju


Pohvale i primjedbe na račun ReLOad programa - Radio Tivat\n03 окт Pohvale i primjedbe na račun ReLOad programa\nPosted at 21:27h in NVO\tby\tMarijana\nPaul Van Hoof, stručni konsultant UNDP sreo se danas povodom evaluacije programa ReLOad sa predstavnicama nevladinih organizacija koje su u Tivtu sprovodile, ili sprovode projekte kroz ovaj program. Opština Tivat je uključena u evaluaciju kao jedna od pet partnerskih opština na projektu “Regionalni program lokalne demokratije na Zapadnom Balkanu (ReLOaD)” koji sprovodi Program Ujedinjenih nacija za razvoj (UNDP).\nPredstavnice civilnog sektora iznijele su niz pohvala, ali i kritika, odnosno predloga za poboljšanje funkcionisanja programa ReLOad. Istaknuto je da je program doprinio jačanju kapaciteta samih ovih organizacija i poboljšanja njihove saradnje sa lokalnom samoupravom, te rješavanju nekih značajnih pitanja i pojava u zajednici. Ukazano je na pretjeranu formalnost i obimnu papirologiju, koje oduzimaju previše vremena NVO aktivistima, a bilo je riječi i o preciznijem definisanju stavki sukoba interesa. Primjedbe su se ticale i odlaganja početka implementacije projekata zbog kašnjenj uplate sredstava od strane UNDP. Istaknut je i jako kvalitetan program obuke, koja je prethodila pisanju projekata.\nSastanci u Crnoj Gori u sklopu sprovođenja procesa evaluacije ReLOaD programa, odnosno sastanci evaluacije/ocjene rezultata ReLOaDa u Crnoj Gori, organizovani su sa predstavnicima Partnerskog odbora, Savjetodavne grupe, partnerskih opština i NVO od 30. septembra do danas.


Otvaranje dva nova poglavlja: Nagrada ili opomena Beogradu - Progovori o pregovorima\nOtvaranje dva nova poglavlja: Nagrada ili opomena Beogradu\nSudeći prema signalima koji su stigli od predstavnika zvaničnog Brisela i Beograda, Evropska unija će u ponedeljak 25. juna dati “zeleno svetlo” za otvaranje najverovatnije dva poglavlja u pregovorima o pristupanju Srbije tom bloku – za Poglavlje 13 – ribarstvo i Poglavlje 33 – finansijske i budžetske odredbe.\nStručnjaci za evropske integracije različito gledaju na takav scenario – dok pojedini tvrde da je otvaranje samo dva poglavlja znak da Brisel nije zadovoljan napretkom Beograda u ispunjenju kriterijuma koje se, pre svega odnose, na izgradnju pravne države i normalizaciju odnosa sa Prištinom, drugi tvrde da je to potvrda stava Unije da je “Srbija na dobrom putu”. Uprkos navedenim razlikama u mišljenju, postoji saglasnost da je od samog čina otvaranja poglavlja daleko značajnije da se u praksi sprovedu preduzete obaveze, što je preduslov za dobijanje članstva u EU.\nŠto se predstavnika srpske vlasti tiče, “najglasniji” u izražavanju nezadovoljstva zbog činjenice da se “Srbiji otvaraju dva poglavlja na šest meseci” bio je ministar spoljnih poslova Ivica Dačić, koji je ove sedmice poručio: “Srbija je jedina zemlja kandidat koja ima Poglavlje 35, koje se tiče dijaloga sa Prištinom i naš napredak se uvek ocenjuje na osnovu napretka tog dijaloga, nismo zadovoljni što mamo samo dva poglavlja na šest meseci ali to je ta vrsta pritiska”.\n“Svedenija” u komentarima od Dačića bila je ministarka za evropske integracije Jadranka Joksimović, koja je nedavno ocenila: “Da nema napretka ne bismo otvorili niti jedno poglalje, iako bismo mi voleli više ili mislim da je možda i trebalo više, takav je proces u EU gde se dešavaju različite vrste političkih turbulencija i neočekivanih dešavanja“. Ona je naglasila da Srbija ima još spremnih poglavlja za otvaranje i da će nastaviti da radi na pripremi novih pregovaračkih pozicija.\nSrbija je, podsetimo, dosad otvorila 12 poglavlja u pristupnim pregovorima sa EU, od kojih su dva privremeno zatvorena. Prethodna međuvladina konferencija EU-Srbija održana je 11. decembra, kada su otvorena dva poglavlja – Poglavlje 6 o kompanijskom pravu i Poglavlje 30 o ekonomskim odnosima sa inostranstvom.\nBez suštinskog pomaka\nSrđan Majstorović, predsednik Upravnog odbora Centra za evropske politike i član Savetodavne grupe Balkan u Evropi (BiEPAG), kaže za EWB da je veoma pogrešno posmatrati proces pristupanja Srbije EU kao “politički igrokaz” u kojem se pregovaračke strane povremeno sastaju i “otvaraju poglavlja”.\n„Otvaranje pregovora u pojedinim pregovaračkim poglavljima je samo deo pristupnih pregovora sa EU. Suština pristupanja Srbije EU je njena unutrašnja transformacija u dobro uređenu državu u kojoj se poštuju institucije i podela vlasti na zakonodavnu, izvršnu i sudsku, i u kojoj se poštuju i primenjuju zakoni, prethodno usklađeni sa pravnim standardima EU.“\n„Napredak na putu ka članstvu u EU se meri stepenom spremnosti preuzimanja obaveza koje proističu iz članstva u EU, a ne otvaranjem poglavlja“, kaže Majstorović.\n„Nažalost, Izveštaj o napretku Srbije iz aprila ove godine veoma je jasno ukazao da Srbija, uprkos otvaranju poglavlja, od 2015. godine nije načinila nikakav pomak kada se radi o stepenu spremnosti da postane članica EU. To nedvosmisleno ukazuje da puko otvaranje poglavlja ne predstavlja pravu sliku o konkretnom napretku Srbije“, napominje naš sagovnik.\nPrema Majstorovićevom mišljenju, razlog za zabrinutost predstavlja činjenica da je Srbija u prethodnom periodu pripremila pet pregovaračkih pozicija, a da se otvaraju samo dva poglavlja.\n“Uprkos pozitivnom pristupu Evropske komisije koji je promovisan u Komunikaciji o kredibilnom proširenju EU u februaru, i nedvosmislenoj podršci koju su šefovi država i Vlada država članica EU pružili državama Zapadnog Balkana na samitu u Sofiji u maju ove godine, očigledno je da su države članice ovoga puta želele da upute upozorenje Srbiji i podsete da će dinamika njenog napredovanja u pregovorima ponajviše zavisiti od reformi u oblasti vladavine prava, odnosno poglavljima 23 i 24, kao i napretka u pregovorima sa Prištinom”, ističe sagovornik EWB.\nMajstorović ocenjuje da je ovu situaciju potrebno ozbiljno shvatiti i učiniti sve ne bi li se dokazala rešenost da se situacija u oblasti vladavine prava u Srbiji značajno unapredi. U suprotnom, smatra on, “ne bi trebalo da budemo iznenađeni ukoliko se postojeća dinamika otvaranja pregovaračkih poglavlja u budućnosti nastavi identničnim tempom (dva po dva), ili u slučaju ozbiljnog kašnjenja čak i dodatno uspori, pa i zaustavi”.\n“Otvaranje poglavlja u pristupnim pregovorima predstavlja pozitivan korak u pravcu budućeg članstva Srbije u EU. Međutim, pravim uspehom se može smatrati samo ispunjavanje neophodnih uslova za “zatvarenje” poglavlja kojim građani dobijaju potvrdu od EU da je Srbija zaista spremna da preuzme sve svoje obaveze u punom kapacitetu. Zato je neophodno da Vlada značajno unapredi informisanje javnosti o toku pristupnih pregovora, neophodnim reformama i preuzetim obavezama, umesto da se o fokusira isključivo na trenutak otvaranja pojedinih poglavlja”, zaključuje Srđan Majstorović.\nElementi „zarobljene države“\nJovana Marović, izvršna direktorka Politikon mreže iz Crne Gore i članica radne grupe za Poglavlje 23 u pregovorima o članstvu te države u EU, navodi za EWB da je otvaranje pregovaračkih poglavlja “svakako važan korak u procesu integracije jedne države”, odnosno potvrda da “zemlja kandidat za članstvu u EU ispinjava potrebne uslove, najčešće u vidu pripremama strateških dokumenata, kako bi dalje pregovarala o tim oblastima i krenula u ispunjavanje konkretnijih zahteva”.\n“Obrazloženje ministarke Joksimović da EU, time što daje zeleno svetlo za otvaranje dva nova poglavlja u pregovorima sa Srbijom, a ne pet kao što je bilo najavljeno, balansira između želje da proces proširenja održava u životu i sopstvene nespremnosti da primi nove članice pa stoga države Zapadnog Balkana drži na pristojnoj udaljenosti, jeste jednim delom problematično. Veliku ulogu u tome kad će određeno poglavlje biti otvoreno ima upravo i ispunjenost kriterijuma, kao i stav država članica EU o određenim pitanjima. EU nije spremna za nove članice, a upitno da li će za njih biti spremna 2025. godine.“\nMeđutim, napominje Marović, „vladajuće partije u državama Zapadnog Balkana svojim nedemokratskih praksama, kršenjem ljudskih prava, te manjkom opredeljenja da grade demokratiju, jesu glavni uzročnici što se distanca između EU i regiona ne smanjuje.“\n„Pored izuzetno lošeg stanja u oblastima koje se odnose na vladavinu prava, EU ne mora da vaga da li će otvoriti jedno ili dva poglavlja“, smatra naša sagovornica.\nJovana Marović naglašava da broj otvorenih poglavlja posle određenog vremena prestaje da bude pokazatelj uspešnosti, uz opasku da “Crna Gora ima 30 otvorenih pregovaračkih poglavlja, a elemente zarobljene države, kao i sve države regiona”.\nŠtap i šargerepa\nBojan Elek, istraživač Beogradskog centra za bezbednosnu politiku, ukazuje za EWB da u skladu sa pregovaračkim okvirom i politikom “štapa i šargarepe” otvaranje novih poglavlja” može da se smatra nagradom za napredak koji je Srbija u proteklom periodu ostvarila i to pre svega za ispunjavanje merila za otvaranje tih konkretnih poglavlja”, napominjući da je “samo otvaranje poglavlja najpre politički akt i ne znači puno za reforme koje tek treba da se sprovode”.\n“Stoga, mnogo je važnije da se svi napori ulože u postizanje konkretnih rezultata i merljivog napretka u ključnim oblastima, pre svega vladavini prava, nego da se spekuliše o broju otvorenih ili privremeno zatvorenih poglavlja. Kako se pristupni pregovori vode po principu “ništa nije dogovoreno dok sve nije dogovoreno”, čak i kada u nekom trenutku sva poglavlja budu otvorena to ne mora da znači da smo mnogo bliži Evropskoj uniji nego što smo to danas”, ističe Elek.\nFranc-Lotar Altman, profesor međunarodnih odnosa na Univerzitetu u Bukureštu, ocenjuje za EWB da države u procesu evropske integracije “neretko tvrde da su spremne za otvaranje više poglavlja nego što to proceni Evropska unija”, ali da ne treba zaboraviti da se u pristupanju EU “ide korak po korak”. “Srbija treba da posmatra najavljeno otvaranje dva poglavlja kao potvrdu da se država nalazi na dobrom putu”, smatra Altman.


Avišaj Koen u Kombank dvorani, u susret svetskom danu džeza\nIzvor: Radio Televizija Vojvodine, 21.Apr.2021, 14:11\nČuveni izraelski kontrabasista Avišaj Koen održaće koncert sa svojim triom u petak, 23. aprila, u 19 časova u Kombank Dvorani, u susret predstojećem Svetskom danu džeza (30. april), saopštio je organizator Dom omladine Beograda.\nMuzičar je prethodno trebalo da nastupi prošle godine tokom naleta pandemije, kada su dva datuma bila u opticaju - 27. april i 16. decembar 2020, a sada će ulaz na koncert biti moguć samo sa ulaznicama sa novim datumom, koje se moraju zameniti >> Pročitaj celu vest na sajtu Radio Televizija Vojvodine << do sutra.\nTo će biti treći koncert umetnika Avišaja Koena (1970, Kabri, Izrael) u Beogradu, nakon što je oduševio publiku na Kolarcu 2007, i kada se vratio kao jedan od najpopularnijih džez muzičara 21. veka i najveća zvezda Beogradskog džez festivala 2016. godine.\nTada je na njegovom drugom nastupu bilo više od dve hiljade ljudi u Velikoj dvorani Sava Centra, dok će na predstojećem beogradskom koncertu Koen predstaviti svoj novi, 17. album „Arvoles“.\nKoncert jednog od svetskih džez miljenika biće i prvi strani koncert u Beogradu posle decembarskih gostovanja umetnika na Beogradskom džez festivalu.\nNjegov koncert je treća sreća, budući da je oba puta nastup odložen zbog nepovoljnih epidemioloških okolnosti i velikih poteškoća sa međunarodnim putovanjima.\nKontrabasista, pevač i kompozitor Avišaj Koen u svom triju ima dva značajna imena, kao što su pijanisti Elčin Širinov i bubnjar Noam David.\nUmetnik na klaviru je inicijalno samouk, a kasnije je bio učenik majstora kakvi su Vagif Sadikov, Kevin Hejs ili Žan Mišel Pilk, i od sredine 2000. godine, Širinov je ostvario solidnu karijeru na evropskoj sceni kao lider sastava.\nNa bubnjevima nastupa Noam David, Koenov školski drug, kreativni virtuoz čiji je stil sviranja oplemenio nastupe grupe, ali je i uticao na eksplozivan razvoj džez scene u Izraelu.\nKoncert u Kombank Dvorani se održava u organizaciji Beogradskog džez festivala i Doma omladine Beograda, kao idealna prilika da publika u susretu Svetskom danu džeza uživa u jedinstvenom zvučnom univerzumu Avišaj Koen trija.\nDANuBeogradu.rs: Avishai Cohen Trio konačno u Beogradu\nBlic: Avišaj Koen konačno u Beogradu: Koncert 23. aprila u Kombank dvorani\nDANuBeogradu.rs: Beogradska filharmonija: Dela Mocarta i Bramsa na kamernoj sceni


USPOSTAVLJANJE SISTEMA - E2element\nBudući da je naš fokus na stvaranju realne vrednosti kompanije, u radu smo prepoznali značaj pružanja zaokruženih rešenja. Izazovi i problemi kompanija praktično nikada nisu vezani samo za jednu oblast rada, pa zato sistematski pristupamo analizi potreba, kreiranju i implementaciji rešenja iz oblasti proizvodnje i usluga.\nKonsultantsko iskustvo omogućilo nam je da prepoznamo osnovne razlike između uspešnih kompanija i onih koje ne koriste dovoljno svoje potencijale ili imaju stalne probleme u radu. Upravo iz tog razloga, naš fokus je na izgradnji sistema, uspostavljanju i unapređenju, umesto ad hoc rešenja. Pri tome, u svim oblastima Vam pomažemo da uspostavite sisteme koji su funkcionalni, efikasni, efektivni i prilagođeni Vašem okruženju.\nTakođe, kroz obuke izgrađujemo i kapacitete zaposlenih svih nivoa za dalje unapređenje sistema.\nStruktuirane organizacije i sistemski pristup su osnova za pozitivne rezultate. Uspostavljamo sisteme u svim elementima poslovanja, gradimo vrednosti i kulturu, definišemo ciljeve i KPI-eve.\nNajvažniji potencijal svake kompanije su zaposleni. Oni stvaraju vrednost i razvijaju kompaniju. Uspostavljamo sisteme koji donose najbolji razvoj i doprinos zaposlenih, motivaciju i zadovoljstvo.\nPokretač svih akcija i inicijativa u kompanijama, koje donose kreativnost i promene, je liderstvo. Gradimo sisteme liderstva i razvijamo liderske kompetencije menadžera, vođa timova i supervizora.\nKompanijama je značajno da se pokrenu cela organizacija, timovi i pojedinci i budu proaktivniji. Omogućavamo razvoj pojedinaca, timova, bolju saradnju u timu i između timova/sektora.\nSvaka poslovna aktivnost se odvija kroz procese. Rezultati poslovanja zavise upravo od sistema i kvaliteta procesa. Uspostavljamo efikasne i efektivne procese, usmerene prema kupcima.\nStrateški ciljevi kompanija se ostvaruju kroz planski vođene i uspešno izvedene projekte. Obezbeđujemo sisteme koji osiguravaju sistemski pristup upravljanju portfoliom projekata i uspeh projekata.\nKroz prozvodnju se stvara realna vrednost koja se u vidu proizvoda plasira na tržište. Upravo zato i gradimo sisteme koji obezbeđuju efikasnu proizvodnju visokog kvaliteta, sa modernom organizacijom.\nSkladištenje, zalihe, distribucija i transport, lanci snabdevanja i carinjenje su značajni elementi poslovanja . Uspostavljamo sisteme koji obezbeđuju pravu robu, na pravom mestu, u pravo vreme.\nUspešno upravljanje finansijama je važno, često ključno za funkcionisanje. Uspostavljamo pouzdane sisteme planiranja i analize, budžetiranja, praćenja ostvarenja i izveštavanja.\nKroz marketing se ostvaruje kontakt kompanije sa tržištem. Obezbeđujemo razvoj sistema marketinga koji kreira, održava i zadovoljava potrebe klijenata; potrebe kupaca se povezuju sa proizvodima i uslugama.\nSve potrebe kupci komuniciraju sa sektorom prodaje, prodaja utiče na uspeh poslovanja. Gradimo sisteme upravljanja prodajom koji osiguravaju uspešno zadovoljenje tržišta.\nSavremeno poslovanje se bazira na informacionih i Internet tehnologija. Vodimo vas kroz promenu i inovaciju poslovnog modela i primenu digitalnih trendova.


U četvrtak 24. septembra od 20 časova na Trećem Programu Radio Beograda možete slušati prevod teksta En Fausto-Sterling, Nauka neće rešiti pitanje trans prava.\nSavremene polemike i kontroverze o polu i rodu i, naročito, pozivanje učesnika u diskusiji na biološke karakteristike, otvaraju, prema mišljenju En Fausto-Sterling, pitanje kako uopšte nastaju „naučne činjenice”.Nekada su stručnjaci i naučnici – pre svih biolozi-istraživači, lekari, psiholozi i psihijatri – odlučivali o tome šta su činjenice kada je reč o ljudskoj polnosti. Ali, u novije vreme, preplitanje pomenutih instanci sa političkim pokretima poremetilo je ovu direktnu liniju do naučnog autoriteta. Osobe koje ranije nismo mogli da čujemo i koje nisu mogle da govore o svojim telima i svojoj psihi, sada insistiraju na tome da ono što imaju da kažu o sebi ima istu težinu kao bilo šta što lekari i naučnici mogu da kažu o njima. Zato rasprave o tome da li se ljudi rađaju sa već određenim polom ili im pol biva „pripisan” po rođenju, samo naizgled imaju veze sa naučnom istinitošću. Prema En Fausto Sterling, one su, zapravo, deo našeg trenutno nerešenog procesa izgradnje sveta.\nOvaj tekst izvorno je objavljen na portalu časopisa Boston Review 10. februara 2020. godine.


Ionako težak život privremeno raseljenih lica, smeštenih u naselju "Bergen" u Ugljaru kod Kosova Polja, dodatno komplikuju nerešeni odnosi Beograda i Prištine. Deo stanovnika ovog naselja mogao bi uskoro da ostane bez mesečne socijalne pomoći od 40 evra koju su primali preko kosovskih institucija.\nVulin u manastiru Visoki Dečani\nMinistar bez portfelja zadužen za Kosovo i Metohiju Aleksandar Vulin prisustvovaće sutra, u manastiru Visoki Dečani, svetoj Arhijerejskoj Liturgiji povodom praznika Svetog velikomučenika kralja Stefana Dečanskog.\nVisoki Dečani: Osveštan Prizrenski konak, uručena odlikovanja\nNovosti: Uzduž i popreko o Kosovu\nBeograd i Evropska komisija teže da sve što se odnosi na Kosovo bude situirano u poslednjem pregovaračkom poglavlju 35, koje se odnosi na "ostale teme", pišu Novosti.\nVulin: Pobeda “Srpske” značajna za formiranje ZSO\nPobeda kandidata G.I. "Srpska" u drugom krugu izbora je veoma značajna, jer je to najsigurniji način da se formira Zajedica srpskih opština i da Srbija nastavi da finansira, čuva i unapređuje život Srba na Kosovu, kaže Aleksandar Vulin.\nPočinje kampanja za drugi krug izbora\nDanas počinje izborna kampanja za drugi krug izbora za gradonačelnike.\nV. Jovanović: Porodično nasilje tabu tema\nVečeras je na programu novo izdanje emisije “Ženske tajne”. Sa Vesnom Jovanović, projekt menadžerom Centra za prevenciju i pomoć žrtavama porodičnog nasilja razgovarali smo o nasilju u porodici.\nSigurna kuća sledeće godine\nNasilje među ženama je jedna od najstrašnijih pojava i problem koji mora rešavati celo društvo i institucije, kaže Sandra Đokić iz NVO Centar za prevenciju i pomoć žrtvama porodičnog nasilja.\nKonferencija o RTK2 bez predstavnika srpskih medija\nMisija OEBS-a na Kosovu organizovala je danas u Prištini okrugli sto na temu “Pokrivanje i gledanost RTK 2”. Predstavnici lokalnih medija na srpskom jeziku nisu prisustvovali debati.\nRešenja o radnom odnosu za zdravstvene radnike\nZahvalnica Aleksandru Vulinu\nMinistar bez portfelja zadužen za Kosovo i Metohiju Aleksandar Vulin primiće sutra u hramu svetog Dimitrija u Kosovskoj Mitrovici zahvalnicu za pomoć u oslikavanju hrama.\nSmenjeni direktori šest škola\nSmenjeni direktori šest škola na centralnom Kosovu i u Kosovskom Pomoravlju, saznaje KIM radio. Poslanik Socijalističke partije Srbije (SPS) Zvonko Stević rekao je danas u Gračanici da smena direktora škola nije u vezi sa drugim krugom lokalnih izboria.\nDžejkobson sa predstavnicima ENEMO-a\nAmbasadorka SAD na Kosovu Trejsi Džejkobson razgovarala je sa predstavnicima Evropske mreže organizacija za posmatranje izbora (ENEMO) o aktivnostima međunarodnih posmatrača za drugi krug izbora 1. decembra.\nJasnije oko trgovine organima naredne godine\nIstraga o trgovini organima na Kosovu se nastavlja, a 2014. je godina kada će se razjasniti stvari po tom pitanju, rekao je u Vašingtonu, direktor Kancelarije za jugoistočnu Evropu u Stejt departmentu, Džonatan Mur.\nJahjaga: Briselski sporazum rešava probleme\nPredsednica Kosova Atifete Jahjaga izjavila je da je sporazum koji 19. aprila postignut u Briselu “najveće dostignuće u dijalogu Kosova i Srbije”.\nSLS podržava Branimira Stojanovića za gradonačelnika\nBesplatna pravna pomoć za ugrožene\nU Gračanici četiri godine funkcioniše Kancelarija za besplatnu pravnu pomoć koja građanima pomaže u ostvarivanju prava pred kosovskim institucijama. Godišnje oko 200 ljudi od ove kancelarije potraži savet ili advokata, kaže pravnik Bojan Stojanović.\nRašić: Bojan Stojanović zaslužuje još jednu šansu\nNenad Rašić će i u drugom krugu izbora za gradonačelnika Gračanice podržati kandidata Saveza Kosovskih Srba Bojana Stojanovića. Podršku koju je SLS dao Branimiru Stojanoviću, kandidatu “Srpske”, smatra nelogičnim potezom zbog politički suprotnih stavova.\n„Socijalna pomoć u nadležnosti opštine“\n„Davanje i ukidanje socijalne pomoći nije u nadležnosti ministarstva za rad i socijalnu zaštitu“, kaže ministar Nenad Rašić na pitanje zašto se privremeno raseljenim licima koji žive u naselju Bergen kod Ugljara ukida socijalna pomoć.\nEULEKS: Hapšenja zbog zastrašivanja svedoka\nPripadnici Policije Kosova uhapsili su troje državljana Kosova zbog sumnje da su zastrašivali svedoka tokom krivičnog postupka.\nIgrani film “Modiljani” u AKC-u\nU Alternativnom kulturnom centru u Gračanici sutra u 19 sati biće prikazan igrani film “Modiljani”.\nCZSR Gračanica osuđuje "politički marketing"\nInfo služba Centra za socijalni rad (CZSR) u Gračanici koji funkcioniše po kosovskom sistemu, obratila se KIM radiju saopštenjem u kome se, između ostalog, kaže da "redovan posao službenika Centra za socijalni rad u nijednom trenutku nije korišćen u političke svrhe".\nStojanović: Podrška SLS-a značajna\nKandidat G.I. „Srpska“ Branimir Stojanović kaže da je SLS prepoznala ono što „Srpska“ radi i da je iz tog razloga odlučila da ga podrži kao kandidata u drugom krugu izbora za gradonačelnika.\nPrivođenje člana biračkog odbora ispred liste “Srpska”\nČlan biračkog odbora ispred Grajanske inicijative “Srpska” Zoran Stojanović iz Pasjana, priveden je jutros u gnjilansku policijsku stanicu.\nSKS: Naše pristalice nisu razgovarale sa stanovnicima “Bergena”\nNavodi pojedinih stanovnika naselja „Bergen“ u Ugljaru da su im službenici Centra za socijalni rad pretili ukidanjem socijalne pomoći ukoliko ne glasaju za kandidata za gradonačelnika sa liste Saveza Kosovskih Srba Bojana Stojanovića su neistina, saopšteno je iz ove građanske inicijative.\nVulinu uručena zahvalnica\nMinistru bez portfelja zaduženom za KiM Aleksandru Vulinu u hramu Svetog Dimitrija u Kosovskoj Mitrovici uručena je zahvalnica za pomoć u oslikavanju ovog hrama.\nPredstavnici „Srpske“ potpisali su danas u Gračanici memorandum o ekonomskoj saradnji sa kompanijom Grin Alajans i Nacionalnim savetom Grka.\nSKS: SLS i Srpska izdale volju svojih glasača\nPodrška SLS-a kandidatu G.I. Srpska Branimiru Stojanoviću u drugom krugu izbora, za kandidata SKS-a Bojana Stojanovića predstavlja „neprirodnu simbiozu“, čime ove dve liste krše data obećanja svojim biračima.\n“Ubeđivanja koja ne ostavljaju alternativu”\n“Za razliku od prethodne kampanje koju su obeležile pretnje, sada se to svodi na ubeđivanja”, rekao je Kandidat GI SDP za gradonačelnika Kosovske Mitrovice Oliver Ivanović.\nPretučen povratnik iz Pasjana\nPovratnik Bogdan Petković iz Pasjana pretučen je u noći između nedelje i ponedeljka, saopšteno je iz izbornog štaba G.I. „Srpska“.\nNa Beogradskom sajmu samouprave učesnici sa Kosova\nNa petom Sajmu samouprave, koji se održava naredna dva dana biće predstavljene aktivnosti, resursi i potencijali opština, gradova i regiona sa teritorije Kosova.\nUkraden strujomer iz povratničke kuće u selu Žač\nNepoznati počinioci opljačkali su kuću povratnika Milička Stojkovića u selu Žač kod Istoka. Kako je agenciji Beta potvrdio predstavnik Srba iz Žača Nebojša Drljević, u vreme pljačke vlasnik kuće je bio odsutan.\nAsfaltiranje i nasipanje ulica\nNarednih dana predviđeno je asfaltiranje nekoliko ulica u selima koja se nalaze na teritoriji opštine Gračanica.\n“Kosovo ne može u UN”\nMinistar bez portfelja zadužen za Kosovo i Metohiju Aleksandar Vulin izjavio je da Kosovo neće dobiti stolicu u UN dok postoji Srbija. I Prištinski list “Tribuna” prenosi da je Kosovu jasno rečeno da neće biti članica UN-a.


Opsenica iz HDZ-a BiH ipak “ostaje” Srbin – Haber.ba\nOdržana je konstituirajuća sjednica novog saziva Predstavničkog doma Parlamenta Federacije Bosne i Hercegovine.\nU Predstavnički dom PFBiH nakon izbora 7. oktobra ušlo je dvanaest stranaka: SDA, SDP, DF, Naša stranka, SBB, Narod i pravda, HDZ BiH, Pokret demokratske akcije, Nezavisni blok, A-SDA, Hrvatsko zajedništvo – HDZ 1990.\nIako je SDA osvojila najveći broj mandata – 27, još uvijek ni poznato da li će moći sastaviti novu Vladu. Većinu u Parlamentu ima blok kojeg čine probosanske stranke.\nGoran Opsenica (HDZ BiH) danas je primio mandat kao Srbin, što je proteklih mjeseci osporavano, prenosi Patria\nOd četiri mandata, koliko ih je najmanje rezervisano u Predstavničkom domu Parlamenta Federacije BiH za svaki od tri konstitutivna naroda u BiH, Goran Opsenica je jedno mjesto zauzeo Srbima.\nTeme:formiranje vlasti, Goran Opsenica, HDZ BiH, mandat, Parlament FBiH, Srbin


NGO Aktiv - Opštinski transparometar za 2019.\nTransparentnost i odgovornost javnih institucija ključni su preduslovi za konsolidovanje neke demokratske države. Transparentnost javnih institucija direktno utiče na pravilno funkcionisanje javnih institucija i posledično poboljšava život građana. Štaviše, institucionalna transparentnost povećava saradnju između građana i javnih institucija i omogućava veće učešće marginalizovanih grupa u odlučivanju. Istovremeno, obezbeđuje stvaranje održivijih i sveobuhvatnijih politika.\nLokalne institucije predstavljaju ključni mehanizam kojim građani upućuje svoje zahteve i pritužbe, zarad rešavanja problema sa kojima se zajednica suočava. Posledično, transparentnost i odgovornost trebalo bi da budu prioritet lokalnim institucijama pri izradi njihovog programa rada, koji će im omogućiti da poboljšaju svoj rad u upravi i uključe građane i marginalizovane grupe u proces odlučivanja.\nŠtaviše, transparentnost omogućava građanima pristup informacijama vezanim za lokalnu upravu, koja služi kao mehanizam za borbu protiv negativnih pojava koje mogu naštetiti njihovom svakodnevnom životu. Pristup javnim informacijama je stoga sredstvo za borbu protiv korupcije i smanjenje nivoa zloupotrebe javnih sredstava.\nPoslednjih godina opštine na Kosovu beleže veći nivo transparentnosti i odgovornosti, omogućavajući tako građanima pristup javnim informacijama i da budu deo procesa donošenja politika na opštinskom nivou.\nPravni okvir Kosova garantuje transparentnost institucija prema svojim građanima. Ustav, Zakon o lokalnoj samoupravi, Zakon o pristupu javnim dokumentima i druga administrativna uputstva ozakonjuju ovu garanciju i obezbeđuju da građani adekvatnim pravnim sredstavima zahtevaju transparentnost i odgovornost od institucija lokalne uprave na Kosovu.\nImajući u vidu važnost transparentnosti i postojeću pravnu osnovu, KDI je sproveo merenje transparentnosti u 38 opština (od kojih su četiri pokrivene od strane NVO Aktiv-a). Ovo merenje je obavljeno tokom određenog vremenskog perioda i ima za cilj da oslika rezultate opština, kao prvi korak ka daljem podizanju nivoa transparentnosti.


Muškarci - arhiva za septembar 2007.\nPostoje najrazličitiji vidovi stidljivosti i svi oni koji misle da su muškarci manje stidljivi od žena - greše. Pitanje je samo ko i u kojoj meri pokazuje da je stidljiv. Neko skriva svoja osećanja, neko ljubomorno čuva svoj privatni život, neko... »\nBudite oprezni u poklanjanju svoje ljubavi. Za to postoji dobar razlog: kada su žene u pitanju, zahvaljujući metodu pokušaja i neuspeha, naučili ste svašta korisno i sada znate da ste vi taj koji je stvoren da bira. Eto prednosti kojoj se ni zloba... »\nLjubav u mraku\nZašto nam se najčešće dešava da vodimo ljubav u mraku? Da li je to posledica toga što u datom trenutku ne želimo da nam se vidi telo sa svim njegovim nedostacima i greškama, čak i onda kada je brižljivo negovano i utrenirano redovnim odlascima u... »\nU ljudskoj je prirodi želja da se otkrije karakter koji posedujemo, kao i to kako on funkcioniše. Na taj način otkrivamo koji nam posao više ili manje odgovara, koji sport nam prija, s kakvom osobom bismo se najbolje slagali u krevetu i u životu... »\nKako vreme prolazi, neće biti čudno ako vam u jednom trenutku prođe kroz glavu misao koja se tu može i duže zadržati - većina znanja koje ste stekli u toku školovanja ume da bude potpuno nepotrebno. Izuzetak je ono što se odnosi na raznovrsne... »\nNe zalećite se (2)\nBiti na ivici ludila za vreme fudbalske utakmice siguran je pokazatelj savršenog mentalnog zdravlja svakog muškarca. Ne očekujte da žene to razumeju, čak ni ako ste od onih koji su nekom prilikom hteli da imaju barem jednog prijatelja ženskog roda... »\nNe zalećite se (1)\nŽivotnih pravila ima koliko god želimo da ih bude, a neka od njih (koja nisu samo deo Marfijevog zakona) zaista čine važne elemente naše svakodnevice. Bez obzira na to da li je reč o ljubavi, poslu, karijeri ili majonezu, neka pravila jednostavno ne... »\nPotreba za komunikacijom i započinjanjem razgovora uvek je mnogo zdravija od povlačenja u sebe. Iako to ne znači da čim sledeći put budete čekali u nekom redu, treba da započinjete nenametljive razgovore s osobama koje ne poznajete, bićete... »\nZa promenu plana\nBrzina vremena u kojem živimo učinila je da nam rutinsko ponavljanje pojedinih aktivnosti olakšava dan. Kada je u pitanju posao, to ima smisla, jer lakše obavljate zadatke koji su vam povereni. Međutim, kada je u pitanju ono što označavate kao svoje... »\nDa ne bude zabune: na poslu, naravno, treba da radite. Ipak, nema razloga da vam odlazak na posao ili pojedini trenuci odmora u kancelariji budu monotoni. Umesto da grickate nokte čekajući da se otvori semafor u zagušenoj ulici kojom ste pošli ka... »\nImate dobar stalan posao, uspešni ste u njemu, kolege i šef vas cene preko svake mere. Ipak, osećate nezadovoljstvo na radnom mestu; ne zbog toga što više ne volite posao koji radite nego što ne volite kolotečinu koja vas vreba iza svakog ćoška... »


Održani treninzi u okviru IPA regionalnog projekta - CBCG\nHome O nama Međunarodna saradnja IPA regionalni projekat Održani treninzi u okviru IPA regionalnog projekta\nTri treninga, u oblasti finansijske stabilnosti, interne revizije i evropskih integracija, za predstavnike Centralne banke Crne Gore i centralnih banaka Zapadnog Balkana, održana su u virtuelnom formatu tokom oktobra, u okviru IPA regionalnog projekta pod nazivom „Program jačanja kapaciteta centralnih banaka Zapadnog Balkana sa ciljem njihove integracije u Evropski sistem centralnih banaka“.\nNa treningu iz oblasti finansijske stabilnosti, eksperti Narodne banke Rumunije, Narodne banke Belgije i Banke Grčke govorili su o makroprudencionim perspektivama NPL-a, makroprudencionim stres testovima i ostalim temama koje se tiču unapređenja makroprudencionih mjera za očuvanje finansijske stabilnosti. Takođe, uspješno su realizovane radionice na temu stres testinga za domaćinstva i privredu.\nNarodna banka Belgije bila je organizator treninga iz oblasti interne revizije, u saradnji sa ekspertima Banke Slovenije i Banke Španije. Teme treninga su se odnosile na razvoj strateškog plana Interne revizije, metodologiju za planiranje revizije, reviziju funkcije druge linije odbrane, kao i reviziju sajber bezbjednosti.\nUčesnici treninga iz oblasti evropskih integracija imali su priliku da razmijene iskustva sa kolegama iz Narodne banke Austrije i Narodne banke Rumunije u vezi uloge i aktivnosti centralnih banaka u procesu pristupanja EU. Govoreno je i o usklađivanju regulative centralnih banka, a sa ciljem buduće integracije u EU i ESCB/Eurosistem. Takođe, učesnici treninga su imali priliku da se kroz razgovor sa ekspertima Evropske centralne banke, detaljnije upoznaju sa pravnim aspektima funkcionisanja ECB-a, radnim tijelima i saradnji ECB-a sa nacionalnim centralnim bankama ESCB-a.


Otvoren 30. Internacionalni Simpozijum Terra « Centar za likovnu i primenjenu umetnost Terra\nOtvoren 30. Internacionalni Simpozijum Terra\nPokrajinski sekretar za kulturu i javno informisanje Milorad Đurić otvorio je u Galeriji “Terra” u Kikindi izložbu skulptura u terakoti i jubilarni, 30. po redu, internacionalni vajarski simpozijum “Terra”.\nInternacionalni simpozijum skulpture “Terra” osnovan je 1982. i od tada se održava svake godine u julu u zgradi nekadašnje fabrike crepa – izgrađenoj 1895. godine. U protekle tri decenije, 400 umetnika iz 40 zemalja sa svih kontimenata, stvorili su preko hiljadu skulptura, koje su prezentovane na brojnim izložbama u mnogim gradovima u Srbiji i inostranstvu. Ove godine radove u glini vajaće umetnici Beata Roštaš iz Mađarske, Nada Stojići iz Rumunije, Valentina Dusavitskaja i Juri Tkačenko iz Rusije i Vladan Martinović i Isak Aslani iz Srbije.\n– Retki su projekti koji, iako nastali pre dve-tri decenije na savršen način odgovaraju jednom, možda imaginarnom, testu savremenosti. “Terra”, koja je nastala pre 30 godina, kao da je nastala juče, jer na dobar način odgovara na sve izazove koji se pred umetničkim projektom danas postavljaju – rekao je Milorad Đurić. On je dodao da “Terra” s jedne strane omogućava mobilnost umetnika, koji dolaze iz čitavog sveta i u našoj zemlji ostavljaju svoja umetnička dela i iskustvo, dok se s druge strane u ovom umetničkom projektu prepoznaje društvena snaga, jer postaje jedna od središnjih tačaka razvoja Kikinde.\n– Osim što je jedan zapušteni, stari industrijski objekat pretvorila u nešto novo, “Terra” je apsolutno ambijentalno uklopljena, jer se ovde umetnost pravi od onoga što se nalazi na ovom tlu – zemlje, vode, vatre i vazduha – i ova četiri osnovna elementa garantuju da će ona trajati dugo – rekao je Milorad Đurić.\nLjiljana Ćinkul, istoričar umetnosti i likovni kritičar istakla je da je vreme “Terre” iza i ispred nas, jer je ova institucija sigurno iskoračila iz 20. u 21. vek, premošćavajući sve teškoće i izazove vremena.\n– “Terra”, centar u kome je glina rehabilitovana kao skulptorski materijal, u kome se obnavlja i istražuje drevna tehnologija građenja i sušenja monumentalnih glinenih figura, tajna poznata Etrurcima i Kinezima, odavno je prerastavo u značajni umetnički toponim na geografskoj mapi sveta – rekla je Ljiljana Ćinkul.\nOtvaranju izložbe prisustvovali su i predsednik opštine Kikinda, Ilija Vojnović, direktor “Terre” Slobodan Kojić, v.d. Fonda za kapitalna ulaganja, Nebojša Malenković, umetnici koji stvaraju na ovogodišnjem simpozijumu i brojni posetioci. U pratećem programu nastupili su DVD orkestar iz Kikinde i kamerni hor pevačkog društva “Kornelije Stanković”.


Ustavni sud BiH - Blic Online\nŠef Srpskog kluba u Predstavničkom domu Parlamentarne skupštine BiH Nenad Stevandić rekao je danas da je apsurdan ustavni sistem i izbor sudija Ustavnog suda i da se to može dovesti u vezu sa suverenitetom BiH, te da su oni koji su za ostanak stranih sudija protiv suvereniteta BiH, piše Srna.\nNemačka sutkinja Angelika Nusberger, čije je imenovanje na poziciju sudije Ustavnog suda BiH pre dva meseca izazvalo politički rat u BiH, preuzela je funkciju i od sada je i zvanično deo najviše sudske instance u državi.\nPredsednik Republike Srpske Željka Cvijanović istakla je da bi se pitanje stranih sudija u Ustavnom sudu BiH moglo veoma lako da reši, te da je potrebno samo malo političke volje.\nRepublika Srpska poštuje svoje zakone, ne vodeći baš puno računa o tome kakva je odluka Ustavnog suda BiH o poljoprivrednom zemljištu, budući da nije održiva, ističe predsednik Narodne skupštine Srpske Nedeljko Čubrilović.\nOdluka Ustavnog suda BiH o poljoprivrednom zemljištu u Republici Srpskoj do ovog trenutka nije objavljena ni u jednom službenom glasniku u BiH, ali se može pročitati na stranici ovog suda.\nOdbijanjem predloga PDP da trojicu članova Ustavnog suda BiH, a koji su trenutno birani od strane predsednika Evropskog suda za ljudska prava, ubuduće biraju Narodna skupština Republike Srpske i Predstavnički dom Federacije BiH, sa obrazloženjem da je ovaj prijedlog protivan Ustavu BiH, SNSD je iskazao neobičnu sličnost sa Ustavnim sudom BiH kad je reč o tumačenju i poimanju Ustava BiH – izjavio je generalni sekretar Partije demokratskog progresa Milko Grmuša.\nPredsednik PDP Branislav Borenović izjavio je da Ustavni sud BiH više od 20 godina opterećuje zemlju kao i da je svima jasno da neka normalna zemlja nigde ne može da ide ako ima strance u svom Ustavnom sudu.


Amerikanci povlače trupe: Tramp prepušta Turskoj operaciju na granici sa Sirijom - Telegraf.rs\nVeć mesecima turski predsednik Redžep Tajip Erdogan preti da će početi vojni napad na kurdske snage na severu Sirije, koje turska vlada većinom smatra teroristima\nSjedinjene Američke Države prepustiće turskoj vojci da vode operaciju na severozapadu Sirije, tako što će skloniti svoje trupe, saopštila je Bela kuća.\nTurska u operaciji koju će započeti želi da ukloni kurdske borce, označene kao teroriste, sa svoje granice.\nProtest više od 40.000 Parižana: Ne žele da se in vitro oplodnja dozvoli LGBT ženama\nNakon ovog zločina nastalo je najpoznatije upozorenje roditelja: Ne uzimaj slatkiše od stranca\nSAD su saopštile da će na tom području Turci da budu odgovorni za sve zatvorenike Islamske države.\nKurdska YPG dosad je dobijala čvrstu podršku Amerikanaca, koji imaju na hiljade trupa u Siriji. U januaru je predsednik SAD Donald Tramp zapretio da će "uništiti Tursku ekonomski" ako ona napade kurdske snage s obzirom na to da Amerikanci planiraju povlačenje trupa iz Sirije.\nSaopštenje Bele kuće usledilo je nakon telefonskog razgovora Donalda Trampa i turskog predsednika Redžepa Tajipa Erdogana.


Članovi Omladinske banke Novo Goražde učestvovali na Godišnjoj konferenciji Mreže Omladinskih banaka „MOBA 2020“ | Општина Ново Горажде\nČlanovi Omladinske banke Novo Goražde učestvovali na Godišnjoj konferenciji Mreže Omladinskih banaka „MOBA 2020“\nU petak 7. februara 2020. godine, u Sarajevu je otvorena Godišnja konferencija Mreže Omladinskih banaka „MOBA 2020“. Tokom 3 dana oko 250 mladih iz 43 grada/opštine iz Bosne i Hercegovine imali su priliku steći nove vještine i znanja za pokretanje pozitivnih promjena u lokalnim zajednicama kroz svoj angažman u Odborima Omladinskih banaka.\nPored mladih, konferencija je okupila i veliki broj predstavnika lokalnih vlasti koji su razmijenili dosadašnja iskustva i ideje o tome kako podstaći dobru ekonomiju i aktivizam mladih u lokalnim zajednicama.\nKonferenciji su prisustvovali i članovi Omladinske banke Novo Goražde – Lidija Lučić, Milica Gavrilović i Marija Đurđević, uz podršku predstavnika opštine Milije Pajovića. Njihov projekat „Možemo opet biti aktivni (MOBA)“ prepoznat je kao jedan od 25 projekata od značaja za zajednicu, te će njegova realizacija biti podržana od strane Fondacije Mozaik u narednom periodu.\nMinistar finansija Zora Vidović u posjeti Novom Goraždu-nastavak izgradnje Kulturno-omladinskog centra\nMinistri u posjeti Novom Goraždu\nRazmotren izvještaj revizije – Budžet opštine nikad bolji\nObrazac prijave na javni konkurs – službenici i pripravnici\nJavni poziv po SELLS projektu


септембар 2016. – Савез слепих Србије\nObeležavanje jubileja 70 godina Saveza slepih Srbije i druge planirane aktivnosti\nU godini kada se obeležava jubilej 70 godina postojanja i rada Saveza slepih Srbije organizovano je nekoliko značajnih događaja.\nTradicionalno dvodnevno Savetovanje Saveza slepih Srbije sa organizacijama Saveza i ustanovama za slepe i slabovide biće održano u Kragujevcu od 29. septembra do 1. oktobra. Ovogodišnje Savetovanje imaće za teme: predstavljanje prioritetnih zajedničkih godišnjih aktivnosti Saveza sa lokalnim organizacijama za 2017. godinu u skladu sa strategijom koja je, takođe zajedničkim radom kreirana za period 2016-2020. godine i licenciranje organizacija kao pružalaca usluga iz oblasti socijalne zaštite.\nU Sava Centru 12. oktobra održava se Svečana akademija povodom jubileja 70 godina Saveza na kojoj će, u prisustvu predstavnika državnih institucija, nevladinog sektora, saradnika i predstavnika organizacija slepih iz zemlje i šireg okruženja, uz prikladan kulturno-umetnički program, Savez prezentovati dosadašnje rezultate i ciljeve u pružanju podrške slepim i slabovidim osobama.\nNa 61. Međunarodnom sajmu knjiga po prvi put će učestvovati Biblioteka Saveza slepih Srbije “Dr Milan Budimir”, koja postoji 45 godina, sa svojom produkcijom zvučnih i Brajevih knjiga i gostima iz regiona.\n24. Muzički festival u kome učestvuju talentovani i muzički obrazovani članovi Saveza iz cele Srbije će biti održan u Domu vojske 4. novembra, a izvođače će pratiti Narodni orkestar RTS-a. Domaćin ovogodišnjeg festivala je Gradska organizacija slepih Beograda.\nBranka Brkić Milan Stošić\nObjavljeno 15 septembra, 2016 15 septembra, 2016 Autor administratorKategorije UncategorizedOstavite komentar na Obeležavanje jubileja 70 godina Saveza slepih Srbije i druge planirane aktivnosti


Tanjug 20. januara 2020. 17:57\nBEOGRAD – Poseban informacioni sistem Agencije za privredne registre (APR) za dostavljanje izveštaja obveznika za 2019. od danas je dostupan korisnicima, saopštio je APR.\nPosebnim infomacionim sistemom se obezbeđuje jedinstven postupak unosa, kontrole, potpisivanja i dostavljanja izveštaja za statisticke potrebe i finansijskih izveštaja sa propisanom dokumentacijom za 2019. godinu.\nAPR podseća da, saglasno zakonu kojim se uređuje računovodstvo, sva pravna lica i preduzetnici koji knjige vode po sistemu dvojno knjigovodstvo, svoje izveštaje za statističke potrebe, kao i finansijske izveštaje i propisanu dokumentaciju za 2019. godinu, kao i do sada, dostavljaju Agenciji, isključivo u elektronskom obliku, potpisane kvalifikovanim elektronskim potpisom zakonskog zastupnika.\nZa primenu posebnog informacionog sistema APR je obezbedio i ove godine tehnička uputstva za potpisivanje dokumenata i zahteva kvalifikovanim elektronskim potpisom i za elektronsko plaćanje, kao i odgovarajuća video uputstva koja se odnose na kreiranje zahteva, popunjavanje obrazaca, potpisivanje i ažuriranje dokumentacije, plaćanje naknade, kao i potpisivanje i dostavljanje izveštaja.\nTakođe, dostupna su i detaljna korisnička uputstva za sastavljanje i dostavljanje svih vrsta izveštaja za 2019. godinu.\nKako je objavljeno na sajtu, APR je korisnicima obezbedio i uvid u evidenciju obveznika putem linka Pretraga evidencije obveznika.\nPretraga se može obaviti po matičnom broju, poreskom identifikacionom broju (PIB) ili po nazivu pravnog lica, odnosno preduzetnika.\nKroz pretragu evidencije obveznika, korisnicima su na raspolaganju podaci za svakog pojedinacnog obveznika, i to: statusni podaci, podaci o zakonskom zastupniku, veličina obveznika, obaveza vršenja revizije, računovodstvena regulativa, kao i obrasci na kojima obveznik sastavlja izveštaje.\nAPR je podsetila obveznike da provere ažurnost podataka u evidenciji obveznika pre dostavljanja izveštaja za statističke potrebe, odnosno finansijskih izveštaja i propisane dokumentacije, putem Posebnog informacionog sistema Agencije.\nUkoliko utvrde da podaci u evidenciji nisu ažurni, nužno je da upute reklamaciju za ažuriranje tih podataka na elektronsku adresu obveznicifi@apr.gov.rs.\nAPR je i pozvao obveznike koji se ne registruju u statusnim registrima Agencije, da u prilogu reklamacije dostave dokaze kojima potvrđuju istinitost navoda, a sve u cilju da se postupak ažuriranja podataka sprovede u što kraćem roku, i time obezbede uslovi za dostavljanje izveštaja u skladu sa propisima.\nKako ove godine poslednji dan za predaju izveštaja za statističke potrebe istice u subotu, 29. februara, Agencija obaveštava obveznike da će se prijem izveštaja omogućiti zaključno sa 2. martom.


U FBiH od sutra obavezne VTP potvrde - ZENICAgrad.INFO\nU Federaciji Bosne i Hercegovine od sutra uvode se nove mjere, koje podrazumijevaju pravilo “vakcinisan-testiran-prebolio” (VTP). To znači da će svi građani, zaposleni u zdravstvenom i socijalnom sektoru, te javnim upravama, morati imati ispunjen jedan od ova tri uslova pri dolasku na radno mjesto.\nPomoćnica federalnog ministra zdravstva Marina Bera rekla je odlučeno je da se od 20. decembra uvede VTP potvrde, odnosno “vakcinisan, testiran, prebolio”.\n“To je već postala praksa u drugim zemljama, a mi imamo dovoljno vakcina da broj vakciniranih možemo u kratkom roku povećati“, rekla je Bera.\n“To znači da trebaju povećati broj punktova i omogućiti što veću dostupnost vakcina, kao i povećati broj punktova za testiranje“, pojasnila je.\nPrevious Post: Fuad Kasumović od inspektora FUP-a tražio da iznuđuju iskaze\nNext Post: Savjet ministara BiH: Donesena odluka o privremenom smanjenju carinskih stopa za određene robe